Шести сајам предузетништва одржан у Лесковцу\t| Arhiva internet prezentacije Ministarstva privrede do 31. avgusta 2021. godine\nŠesti sajam preduzetništva održan u Leskovcu\nPomoćnica ministra privrede Katarina Obradović Jovanović istakla je danas na šestom Sajmu preduzetništva u Leskovcu da je država ove godine za podršku preduzetništvu obezbedila 16 milijardi dinara u okviru 33 programa pomoći, od kojih će, kako je najavila, sutra biti raspisana dva programa.\nOna je istakla da projekat „Šansa za novi početak“ daje veliki doprinos aktivnostima u okviru „Godine preduzetništva“ jer radnici koji su nekad radili u društvenim preduzećima i koji su u procesu privatizacije ostali bez posla, mogu pomoću ovog programa da se okušaju u preduzetničkim vodama.\nJovanovićka je istakla da je posebno je pozitivno što se projekat fokusira na regione sa najvećim brojem otpuštenih radnika i što ih motiviše ih da iskoriste svoje znanje i resurse da započnu sopstveni posao.\nSajam preduzetništva u Leskovcu, koji je organizovan u partnerstvu sa Regionalnom privrednom komorom Leskovac i lokalnom upravom Leskovca, izazvao je veliko interesovanje građana, a zabeleženo je oko 400 posetilaca. Oni su imali prilike da čuju više o preduzetništvu i oko 200 preduzetničkih ideja, koje je moguće pokrenuti kako za par stotina evra, tako i za nekoliko hiljada evra. Predstavljene preduzetničke inicijative osmišljene su na osnovu višemesečnog istraživanja i u skladu sa specifičnostima i potrebama svakog regiona u Srbiji. One su razvrstane po visini investicije, kao i po delatnostima na: proizvodnju, usluge, trgovinu i poljoprivredu.\n„Ljudi koji razmišljaju o ulasku u svet preduzetništva, obično se kolebaju imaju li dovoljno hrabrosti, znanja, kapaciteta, novca. Danas smo želeli da im pomognemo u toj odluci, da im prenesemo naša znanja i iskustva i pokušamo da odgovorimo na sva njihova pitanja. Nadam se da su na današnjem sajmu građani Leskovca i okoline prepoznali svoju novu poslovnu šansu“, kazala je na otvaranju sajma izvršna direktorka SAM Jelena Bulatović.\nPored predstavnika projekta „Šansa za novi početak“, sajam su otvorili Goran Cvetanović, gradonačelnik Leskovca, Dejan Stanković, direktor NSZ Leskovac i Goran Jović, predsednik Regionalne privredne komore Leskovac\nPočetna»Vesti»Šesti sajam preduzetništva održan u Leskovcu


Glavni vojno-politički ekspert Rusije: Novi veliki rat je realan. Naših 10.000 tenkova će se sjuriti na Balkan i ući u savez sa Srbijom! | Vestinet.rs\nPočetna FAKTI\tGlavni vojno-politički ekspert Rusije: Novi veliki rat je realan. Naših 10.000 tenkova će se sjuriti na Balkan i ući u savez sa Srbijom!\n(Svobodnaя pressa, facebookreporter.org)\nAmerikaBalkanborbeekspertevropaEvropska UnijanaoružanjeNATOnuklearno oružjeraketeratRusijaSADsukobVašingtonvojska\nBombarduju sopstvene rudnike uglja a onda traže struju od Rusije


TotalCar.rs » Video: Forza Motorsport 4 trailer sa Džeremi Klarksonom\nMotorsport, novo, TOP, Video, zanimljivo\n1 komentara 6181 pregleda\nForza Motorsport 4 je blizu zvanične tržišne premijere i za sada se čini da će postaviti neka nova pravila u igrama ovog tipa. Ideja da se Džeremi Klarkson nađe u ulozi naratora je odlična, kao i akcija u kojoj vidimo mnoštvo drifta Aston Martinom (što i nije nešto što možete videti svaki dan, priznaćete), jurnjava sa policijom… Sve to deluje obećavajuće, ali nameće se pitanje valjanosti poruke koju nam ovaj trailer šalje.\nNaime, zvezda Top Gear-a u video govori nam da stvaran svet, u kome možete naići na ekološke aktiviste, zastoje u saobraćaju i saobraćajnu policiju, nije mesto za prave zaljubljenike u automobile, već bi oni trebali da se udobno smeste u svoje dnevne sobe i uz upotrebu tehnologije oponašaju emocije koje bi im izazvali pravi automobili. Da li to znači da bi i budući automobili trebali biti premešteni iz dosadnog stvarnog u savršeni digitalni svet? To je jedna poruka ovog videa, svakako. Zato je dečko na kraju reklame i uhvaćen od strane policije, jer tako stvari funkcionišu u stvarnom svetu.\nIpak, stvar se može posmatrati iz sasvim drugog ugla, a sa mnogo manje filozofiranja, a to je poruka: ”Samo kupite našu igru, ona nam donosi profit”. Reč je o teaser reklami za igru, tako da je verovatno ispravnije ne razmišljati previše o njenoj metafizičkoj pozadini.\nVolvo: “Made in Kina” kvalitetnije od “Made in EU”\nUvoznici „preskaču” Sajam automobila\nLol Dacija Sandero! 🙂 James May would be proud !\nPređi Pančevački most, stvarno ili virtuelno


► Jovanović: Redovno u kontaktu sa Šapićem, rano govoriti o koaliciji\n"Vrlo je važno uopoznati se na ličnom i ljudskom nivou i videti da li uopše može da se funkcioniše", rekao je Jovanović za izdanje lista Danas od ponedeljka.\nNa pitanje da su tačne špekulacije da je na pomolu formiranje izbornog saveza "desnih snaga", u koji bi sem DSS i SPAS ušle i organizacije poput "Zdrave Srbije" Milana Stamatovića, on je rekao: "više 'ne' nego 'da' jer za sada naprosto nikakva koalicija ne postoji".\n"O tome bi moglo da se govori tek kada bi se desilo da Aleksandar Šapić i ja, kao i naše stranke, dođemo do zaključka da bi ukrupnjavanje predstavljalo dobar put i kada bi Milan Stamatović, koji je deo druge opozicone grupacije, bio zainteresovan za tako nešto", rekao je Jovanović.\nKako je rekao, "za sada to nije slučaj i svako od nas nastavlja da gradi svoju organizaciju".\n"Ali isto tako, čini mi se da svi na političkoj sceni Srbije shvataju da neki vidovi ukrupnjavanja, u ovakvoj medijskoj i političkoj situaciji, imaju smisla. Na jesen će stvari svakako biti jasnije", rekao je Jovanović.\nPredsednik Demokratske stranke Srbije (DSS) Miloš Jovanović izjavio je danas da će DŠ odluku o izborima doneti kada oni budu raspisani, ali da da ne vidi naznake da uz bojkot može da se ubrza...\nPredsednik Demokratske stranke Srbije (DSS) Miloš Jovanović izjavio je da bi opozicija efikasnije branila Ustav i sprečavala da vlast prizna secesiju Kosova ako bi bila u parlamentu posle...\nPredsednik Demokratske stranke Srbije (DSS) Miloš Jovanović izjavio je danas da ta stranka neće učestvovati u razgovorima vlasti i opozicije uz posredstvo evropskih parlamentaraca i da smatraju...\nPredsednik Demokratske stranke Srbije Miloš Jovanović izjavio je da je posle izborne pobede lidera Samoopredeljenja Aljibina Kurtija važno videti da li će se u Srbiji "konačno napraviti...\nJovanović: DSS neće u dijalog uz posredovanje EP, unutrašnje stvari da rešavamo sami\nPredsednik Demokratske stranke Srbije (DSS) Miloš Jovanović najavio je danas da ta stranka neće učestvovati na međustranačkom dijalogu u Skupštini Srbije uz posredovanje predstavnika...


Gitarista Black Sabbath-a oboleo od raka - Rock SvirkeRock Svirke\nGitarista Black Sabbath-a oboleo od raka\nGitarista engleske grupe „Black Sabbath“ Toni Ajomi oboleo je od raka limfnog sistema, saopštio je juče bend.\nU saopštenju se navodi da je 63-godišnjem Ajomiju dijagnostifikovan rak i da trenutno sa doktorima razrađuje najbolju metodu lečenja. U saopštenju nije bilo reči o eventualnim planovima za održavanje koncerata. Prošle godine najavljena je turneja u okviru koje je zakazan i koncert u Beogradu 28. juna.\nPre četiri meseca objavili su da rade na svom prvom albumu posle 33 godine sa producentom Rikom Rubinom u Los Anđelesu. Izlazak albuma najavljen je za jesen 2012. godine. Ostatak prvobitne postave grupe, koju čine pevač Ozi Ozborn, basista Terens Gizer Batler i bubnjar Bil Vord, optutovaće u Englesku gde će nastaviti rad sa Ajomijem.\nOzborn, Batler i Vord su zamolili obožavaoce „da šalju pozitivne vibracije“ Ajomiju.\nGizer Batler (Black Sabbath) želi da napiše…\nBlack Mountain – „Mothers Of The Sun“ (singl)


Punoletnim građanima od 1. novembra isplata 30 evra | Pirot Info\nNaslovna LOKALNA SAMOUPRAVA Dimitrovgrad Punoletnim građanima od 1. novembra isplata 30 evra\nPunoletnim građanima od 1. novembra isplata 30 evra\nOd 1. novembra krenuće isplata 30 evra novčane podrške svim punoletnim građanima Srbije koji su se za tu vrstu pomoći već prijavili, što se sprovodi u okviru trećeg paketa ekonomske podrške privredi i građanima u cilju ublažavanja posledica pandemije koronavirusa, objavljeno je na sajtu Vlade Srbije.\nMinistar finansija Siniša Mali kaže da građani ne treba da se prijavljuju za 30 evra koje će dobiti u novembru jer su se za njih prijavljivali u maju, kada im je, takođe uplaćeno po 30 evra. Dodao je da 15. novembra počinje prijavljivanje za dodatnih 20 evra pomoći za one koji se nisu prijavili za 30+30 evra, a ispunjavaju potrebne uslove ili koji su u međuvremenu postali punoletni.\nPenzioneri i svi koji su se već prijavili za 30+30 evra, za dodatnu pomoć od 20 evra ne treba da se prijavljuju, već će im ona biti automatski isplaćena u decembru, objasnio je ministar i najavio da će penzionerima početkom sledeće godine biti isplaćeno i dodatnih 20.000 dinara.\nMali je napomenuo da je za tri paketa pomoći prošle i ove godine država izdvojila približno osam milijardi evra, što je pomoglo da se očuvaju radna mesta i proizvodni kapaciteti.\nPrema njegovim rečima, u naredne dve nedelje biće poznato koliko će biti povećanje penzija i plata u javnom sektoru, a od 1. januara će biti uvećana minimalna zarada za 9,4 procenta, odnosno biće veća od 35.000 dinara, stoji na sajtu Vlade Srbije.\nPrethodni tekstStipendija za 16 talentovanih devojčica iz Srbije, 6 njih su sa juga zemlje\nSledeći tekstPirot dobija teren sa veštačkom travom


Čovek ostao bez 17 Bitcoin-a zbog lažne wallet aplikacije na App Store-u\n1. april 2021. 1. april 2021. Branislav Bubanja\nIzvesni Phillipe Christodoulou izgubio je 17.1 bitcoin, ili više od milion dolara po današnjem kursu, zbog upotrebe lažne Trezor aplikacije sa zvaničnog Apple-ovog App Store-a. Povodom tog nemilog događaja, korisnik je izjavio da je više zabrinut i uznemiren zbog Apple-a, nego zbog materijalnog gubitka.\nGubitak od preko milion dolara\nMaliciozne i lažne aplikacije već dugo vremena predstavljaju problem za kripto korisnike. Međutim, ovde je slučaj da je lažna Trezor aplikacija za iOS preuzeta sa App Store-a. Kompanija koja se bavi hardverskim wallet-ima potvrdila je da ne stoji iza Trezor aplikacije, a pokazalo se i da je već pre nekog vremena obavestila Apple o tome. Očigledno da to nije imalo efekta, a posledice su bile katastrofalne po Phillipe-a.\nTakođe, 2. decembra 2020. godine, kompanija je objavila i Tweet koji se tiče sličnog upozorenja za Android korisnike, u kome je navedeno da se pripaze svi korisnici njihovog uređaja. U poruci je navedeno da je u pitanju scam i da nema nikakve veze sa SatoshiLabs-om i Trezorom.\nSama aplikacija nije samo lažni wallet, već je i maliciozna, pošto je hakerima omogućila da ukradu sve Phillipe-ove Bitcoin-e. U trenutku kada se to desilo, njihova vrednost je iznosila oko 600.000 dolara, ali je po sadašnjem kursu ta vrednost prešla milion dolara. Korisnik je izjavio da Apple ne sme da prođe nekažnjeno zbog toga, pošto stalno tvrde da imaju najsigurniju prodavnicu aplikacija na svetu i da su njihove aplikacije testirane, proverene i sigurne. Međutim, s tim se ne slažu nezavisni analitičari koji navode da su Apple-ovi bezbednosni standardi nekonzistentni i da se različito primenjuju, u zavisnosti da li Apple ima koristi od toga.\nTagovi: apple, bitcoin, bitcoin wallet, krađa bitcoina, lažni wallet, scam, trezor, wallet\n← Otvorene prijave za Delta Biznis Inkubator 2021\nFord i HP udružuju se da bi napravili delove F-250 od otpada 3D štampača →


REGIONALNI PROJEKAT RAS I JICA O USPOSTAVLjANjU MENTORINGA U PREDUZETNIŠTVU\nRazvojna agencija Srbije (RAS) i Japanska agencija za međunarodnu saradnju (JICA) vas pozivaju na svečano obeležavanje početka realizacije projekta „Uspostavljanje i promocija mentoring usluge za MSPP u zemljama Zapadnog Balkana, faza 2, 2017-2020”, koji zajedno realizuju sa razvojnim agencijama iz Bosne i Hercegovine (BiH), Crne Gore i Makedonije.\nProjekat se odnosi na unapređenje standardizovane usluge mentoringa u Srbiji, kao i nastavak transfera srpske ekspertize na polju mentoringa u Crnoj Gori, BiH i Makedoniji, uz podršku japanskih eksperata.\nNavedeni projekat je rezultat višegodišnje uspešne saradnje RAS i JICA i jedini projekat japanske agencije koji ima regionalni karakter. Takođe, ovo je redak primer da JICA podržava četvrti projekat zaredom u jednoj zemlji.\nKatarina Obradović Jovanović, pomoćnik ministra privrede u Vladi Republike Srbij\nMasahiro Suga, ministar u Ambasadi Japana u Srbiji\nTošijuki Nakamura, generalni direktor Sektora za industrijski razvoj i javnu upravu JICA\nAna Žegarac, direktor Sektora za planiranje i razvoj RAS\nSreda, 20. septembar u 14.00 časova\nNovinari koji su zainteresovani za praćenje događaja pozvani su da dođu do 13.45 radi registracije\nHotel „Holiday Inn“\nRazvojna agencija Srbije je jedan od kreatora programa podrške privredi i vodeći izvršni nosilac ekonomske politike u ime Vlade Republike Srbije. Osnovna delatnost RAS je podrška mikro, malim, srednjim preduzećima i preduzetnicima u cilju osnaživanja privrede Srbije, podrška direktnim ulaganjima i promociji izvoza, podizanje ugleda Srbije i regionalni razvoj. Kako bi se svi delovi Srbije razvijali ravnomerno, RAS u svojoj mreži ima 16 regionalnih razvojnih agencija. U okviru svog delovanja RAS blisko sarađuje kako sa domaćim, tako i sa najvećim međunarodnim institucijama i organizacijama i implementira najbolje primere iz prakse.\nJapanska agencija za međunarodnu saradnju (JICA) je agencija nadležna za pružanje bilateralne tehničke i finansijske razvojne podrške. Angažovana je na raznovrsnim projektima koji podstiču društveni i ekonomski razvoj.


LUDO ALI KORISNO: Kravama stavlja NAOČARE za virtuelnu stvarnost da DAJU VIŠE mleka?! | AGROmedia\nLUDO ALI KORISNO: Kravama stavlja NAOČARE za virtuelnu stvarnost da DAJU VIŠE mleka?!\nFarmer po imenu Izzet Kočak postao je poznat na društvenim mrežama jer je odlučio da kravama u svojoj štali stavi naočare za virtuelnu stvarnost. Verovali ili ne, čovek ima odlične razloge za to i ova praksa mu je dala dobre rezultate. Evo zbog čega se odlučio na ovako ludu ideju!\nPrema Andro4all, portalu specijalizovanom za tehnologiju, ovaj farmer živi u Aksaraju, malom gradu u Turskoj. Pošto mu je trebalo mnogo vremena da preveze svoje krave na pašu, odlučio je da koristi ovu modernu tehnologiju da bi smanjio stres tako što će ih naterati da veruju da su već otišle.\nPrema publikaciji, krave koje koriste ove naočare za virtuelnu realnost vizuelizuju sunčanu livadu dok jedu. Na ovaj način stoka misli da se opušta misleći da šeta po polju, a u stvari se nalazi u štali Zočakse.\nVerovali ili ne, ova neobična metoda dala je veoma dobre rezultate turskom farmeru, koji je zabeležio povećanje dnevne proizvodnje mleka. Pre implementacije naočara za virtuelnu realnost, njegove krave su proizvodile 5 litara dnevno, ali sada se ta cifra povećala na između 22 i 27 litara dnevno. Ovaj stočar ističe da one posmatraju zeleni pašnjak i to im smanjuje stres, proža bolje raspoloženje i daje emotivni podsticaj.\nOvo nije prvi put da se koristi ova tehnika.\nIzzet Kočak nije prva osoba koja je koristila naočare za virtuelnu stvarnost na svojim kravama. Ministarstvo poljoprivrede Moskve (Rusija) je 2019. godine dizajniralo posebne VR naočare koje su radile na sličan način, smanjujući stres stoke i povećavajući njihovo emocionalno stanje kako bi proizvele više mleka.\nAgrokravekrave sa vr naočarimamlečno govedarstvoproizvodnja mleka


Hublot, jedan od vodećih švajcarskih proizvođača satova, upravo se udružio sa kompanijom Harrods, jednom od vodećih robnih kuća na svetu, da bi lansirao vrlo poseban časovnik: The Big Bang Unico Sapphire Harrods Special Edition.\nOva posebna verzija Bing Bang Unico Sapphire sata odlikuje se Harrodovom potpisom zelene boje, a takođe je i ograničeno izdanje, sa samo 15 komada na raspolaganju. Pored toga, dostupan je samo u butiku Hublot Harrods u Londonu. Časovnik će se takođe isporučiti u ekskluzivnoj kutiji posebno dizajniranoj za ovu kolekciju.\nŠto se tiče samog sata Big Bang Unico Sapphire Harrods Special Edition, značajne karakteristike uključuju futrolu koja je u potpunosti izrađena od safirnog kristala i safirni brojčanik sa maskirnim kosturnim printom koji prikazuje automatski mehanizam ispod njega. Verzije kaiša uključuju jednu od providne gume i drugu koja stiže u maskirnoj varijanti.\nCena ovog sata još uvek nije poznata, ali s obzirom da se ovde radi o ograničenom Hublot satu, verujemo da neće biti tako lako pristupačan.


Izvor: MozzartSport.com, 28.Nov.2020, 05:58\nČitava fudbalska planeta tuguje za Dijegom Armandom Maradonom, ali se čini da se ta strast nigde drugde na planeti ne osećao kao u Južnoj Americi. Dva večerašnja meča 25. kola ekvadorskog prvenstva, a tako će bi i sa ostalim ovog vikenda, stala su 10. minutu u čast jednog od najvećih igrača u istoriji ove čarobne igre.\nMaradona ne samo da je bio najbolji među najboljima, nego je svuda svojom fudbalskom >> Pročitaj celu vest na sajtu MozzartSport.com << genijalnošću, ali i neverovatnom harizmom i vedrim duhom osvajao ljude. Na svakom delu planete voleli su i divili se čuvenom El Pibeu, pa se ovih dana čitava zemaljska kugla, gde god da se lopta kotrlja, na svoj način oprašta od ove neverovatne fudbalske veličine.\nMaradona je u petak zahranjen u Buenos Ajresu, u krugu porodice na groblju Bela Vista. Iako je prvobitni plan bio da kovčeg sa Dijegovim posmrtnim ostacima bude izložen u predsedničkoj palati i da ulaz bude otvoren 48 sati za narod koji je želeo da isprati Maradonu. To se ipak nije desilo, jer bezbednosni uslovi to nisu dozvolili. Ceremonija odavanja pošte je trajala samo nekoliko sati pre nego što su počeli incidenti u kilometarskim kolonoma zbog kojih je morala da interveniše i policija, pa je porodica odlučila da se prekine sa isplaniranom procedurom.\nMnogi od onih koji su želeli da se lično oproste od Maradone nisu uspeli, pa su morali da pronađu drugi način na koji će to učiniti. Ekvadorci su izabrali potez koji je zaista za divljenje, pa im za to zaista treba skinuti kapu.


Zvezda, čiji je "Blic" medijski sponzor, bila je ubedljiva protiv Valjeva sa 14:6 u gostima. U ekipi Dejana Savića najbolji su bili Tankosić i Bursać sa po tri gola, Nikolov i Tanasković su dodali po dva, a po jedan Njegova, Toholj, Kovačević i Asanović.\nŠabac je pred svojim navijačima savladao Nais sa 11:5, a derbi na Banjici imao je neizvesnu završnicu.\nPartizan je preko Tomića 45 sekundi pre kraja stigao do remija sa Vošom, koja nije iskoristila napad za pobedu.\nTomić je bio i najefikasniji kod crno-belih sa četiri pogotka, a trostruki strelac kod gostiju bio je Šulc.\nPosle dva kola, Crvena zvezda i Šabac imaju maksimalan učinak, Partizan i Vojvodina su ostvarili po pobedu i remi, polovičan učinak ima Radnički, dok su Valjevo, Zemun i Nais krenuli sa dva poraza.\nMilanović: Pokazali smo pravi karakter\nTrener vaterpolista Partizana Igor Milanović rekao je posle izuzetno značajne pobede nad budimpeštanskim Vašašom da su njegovi igrači zasluženo slavili i da su pokazali "pravi karakter".\nHinić završio reprezentativnu karijeru\nVaterpolista zagrebačke Mladosti Igor Hinić objavio je da je završio reprezentativnu karijeru nakon punih 16 godina igranja za hrvatski državni tim.\nPosle šoka u Ligi šampiona Zvezda dobila Partizan u vaterpolo derbiju\nVaterpolisti Crvene zvezde su u "večitom derbiju", odigranom u okviru 4. kola Prve A lige Srbije, savladali Partizan sa 12:9 (5:1, 3:4, 3:2, 1:2), izdržavši dva velika naleta rivala posle svog ubedljivog vođstva sa početka i pokazavši da je šokantna eliminacija iz baraža za Ligu šampiona uspešno ostavljena iza sebe.\nMEDITERANSKE IGRE Vaterpolisti Srbije silovito do finala\nVaterpolisti Srbije su se plasirali u finale Mediteranskih igara u Taragoni.\nVaterpolisti Radničkog poraženi u Herceg Novom\nVaterpolisti Radničkog izgubili su u Herceg Novom od Jadrana sa 10:8 (3:1, 2:2, 2:2, 3:3), u derbiju petog kola grupe za prvaka regionalne Triglav lige.\nVESLANJE Inspekcija FISA zadovoljna napustila Beograd\nBeograd će i ove godine biti domaćin prestižnog svetskog veslačkog takmičenja. Od 1. do 3. juna 2018. na Savskom jezeru biće održana prva regata Svetskog kupa kojom će, kao i lane u našem glavnom gradu, biti otvorena sezona najvećih međunarodnih takmičenja za seniore u ovoj godini. Tim povodom u posetu Veslačkom savezu Srbije, glavnom tehničkom organizatoru predstojeće značajne regate, bila je inspekcija Svetske veslačke federacije (FISA).\nPRAVA PORUKA Dejan Savić pred duel sa Hrvatima za finale: Veliki rivali, ali nismo neprijatelji\nVaterpolisti Srbije igraće sa Hrvatskom u trećem kolu B grupe Evropa kupa, u subotu (19) za prvo mesto na tabeli i plasman u finale takmičenja u Rijeci.\nJapanka Vatanabe osvojila zlato u trci na 200 metara prsno\nJapanska plivačica Kanako Vatanabe osvojila je zlatnu medalju u disciplini 200 metara prsno na Svetskom prvenstvu u Kazanju.\nČetiri srpske posade u polufinalu Evropskog prvenstva u veslanju\nDubl skulovi Marko Marjanović, Aleksandar Filipović, odnosno Iva Obradović, Jovana Arsić i Andrija Šljukić u skifu među 12 najboljih na Evropskom prvenstvu u Poznanju.\nSavez: Kanadski vaterpolista je izazvao tuču jer je udario Ubovića pesnicom u glavu\nUtakmica vaterpolista Srbije i Kanade u Edmontonu prekinuta je zbog tuče u poslednjoj četvrtini pri vođstvu srpske ekipe od 7:6, a na sajtu Vaterpolo saveza saopšteno je da je sukob inicirao kanadski igrač koji je udario Nemanju Ubovića.\nFinale i dva polufinala za srpske veslače na Svetskom prvenstvu\nVeslačka reprezentacija Srbije obezbedila je jedno finale i dva polufinala na seniorskom Svetskom prvenstvu u Ožibeleu.\nBORBA ZA ČETVRTFINALE Ovo su mogući rivali vaterpolista Srbije na Evropskom prvenstvu\nVaterpolo reprezentacije Mađarske i Holandije sastaće se u osmini finala Evropskog prvenstva koje se igra u Barseloni, a taj meč je važan i za "delfine".\nUNIQA osiguranje ponovo uz Vaterpolo savez Srbije\nUNIQA osiguranje potpisalo je ugovor s Vaterpolo savezom Srbije i na taj način postalo zvanično osiguranje naše vaterpolo reprezentacije na Svetskom prvenstvu u Budimpešti.\nVaterpolisti Crvene zvezde osvojili su trofej Kupa Srbije, poto su večeras su finalu posle peteraca pobedili Radnički iz Kragujevca 13:12 na bazenu SRC „Milan Gale Muškatirović” u Beogradu.\nMEGA-PLAN ZA OPORAVAK AMERIKE Bes radničke klase naterao Bajdena na potez posle kog će biti "ili pukovnik ili pokojnik"\nPosao za 4.118 građana: Povećana izdvajanja za zapošljavanje\nVučić u Briselu 26. aprila


„Gasprom njeft“ poklonio koncertni klavir Ruskom domu u Beogradu - Informer\nPromo | 16. 01. 2019.\nRuski centar za nauku i kulturu „Ruski dom“ u Beogradu dobio je na poklon od „Gasprom njeft“-a veliki koncertni klavir ručne izrade Steinway&Sons\nInstrument je napravljen od više od 12 hiljada elemenata i u muzičkim krugovima slovi za obrazac koncertnog zvuka. Na ovaj način „Gasprom njeft“ se pridružio obeležavanju 85. godišnjice osnivanja Ruskog doma u Beogradu, najstarijeg stranog kulturnog centra.\n„Dugi niz godina “Gasprom njeft“ je najveći strani investitor u srpsku privredu. Osim toga, naša kompanija na teritoriji Srbije realizuje i projekte iz oblasti kulture, koji doprinose jačanju vekovnih veza i očuvanju zajedničkog nasleđa naše dve zemlje. Poklon Ruskom domu je naš doprinos daljem jačanju tih veza, koje se ogleda kroz pozivanje pijanista svetskog renomea, korišćenje ovog instrumenta na festivalu ruske muzike u Srbiji, koji svake godine uz našu podršku organizuje Emir Kusturica. Planiramo da prvi koncert na ovom klaviru u okviru pomenutog festivala održi Denis Macujev“ — istakao je Aleksandar Dibalj, član Izvršnog odbora „Gasprom njeft“-a.\nProgram podrške kulturi i očuvanju istorijskog nasleđa je ključni pravac društvene odgovornosti u koji “Gasprom njeft“ ulaže u Srbiji. Između ostalog, kompanija je pomogla rekonstrukciju memorijalnog kompleksa „Ruski nekropolj“ i inicirala projekat oslikavanja kupole Hrama Svetog Save. Svake godine zajedno sa režiserom Emirom Kusturicom organizuje festival ruske klasične muzike. Osim toga, kompanija pomaže Ruskom centru za nauku i kulturu „Ruski dom“ u Beogradu.\nRuski dom za nauku i kulturu „Ruski dom“ podignut je u Beogradu na inicijativu zajednice ruskih emigranata. Kralj Aleksandar I Karađorđević i Patrijarh Srpske pravoslavne crkve Varnava podržali su njihovu ideju o osnivanju kulturnog centra u cilju očuvanja duhovnih veza sa Rusijom. Ruski dom koji je nazvan u čast imperatora Nikolaja II izgrađen je zajedničkim naporima za samo 1,5 godinu po projektu Vasilija Baumgartena, vojnog inženjera, bivšeg načelnika tehničke službe pri dobrovoljačkoj armiji generala Denikina. Svoje prve posetioce primio je 9. aprila 1933. godine.\nU Ruskom domu je radilo pozorište, gimnazija, osnovna škola, sopstveni izdavački centar i dva muzeja (muzej Nikolaja II i muzej ruske konjice). Ovde su bili smešteni i školska crkva Pokrova Presvete Bogorodice, ruski naučni institut, sportska sala i društvo ruskih književnika, umetnika i muzičara. U koncertno-pozorišnoj sali Ruskog doma održavale su se predstave Ruskog narodnog pozorišta i nastupali su Fjodor Šaljapin i čuveni „kurski slavuj“ Nadežda Plevicka. U Ruskom naučnom institutu radili su čuvena imena ruske emigracije: Petar Struve, Zinaida Gipius, Konstantin Balmont i Igor Severjanjin. Po broju knjiga i kulturnom značaju ispred biblioteke Ruskog doma je samo Turgenjevska biblioteka u Parizu, koja predstavlja najstariju biblioteku ruske emigracije.\nDanas Ruski dom nastavlja rad na jačanju prijateljskih, kulturnih i međunacionalnih veza između Rusije i Srbije, promociji ruskog jezika, ruske kulture i nauke. Svake godine se održavaju koncerti, izložbe, pozorišne i filmske predstave, konferencije, koje upoznavaju posetioce sa istorijom i životom savremene Rusije. podršku NIS-a\nNIS ruski dom klavir poklon\nMAFIJAŠKI OBRAČUN U NIŠU: Dileru sasuli pet metaka u noge!\n14:47 IN preporuka


KC Niš: Juče preminula osoba iz Vranja, zvanična gradska saopštenja bez tog podatka | Slobodna reč\nKC Niš: Juče preminula osoba iz Vranja, zvanična gradska saopštenja bez tog podatka\nNIŠ / VRANJE – Prema podacima Kliničkog centra Niš, koji od početka jula svakog dana u 16:00 časova izveštava o stanju u „kovid“ bolnicama u Vranju, juče je jedan pacijent sa potvrđenim prisustvom virusa COVID-19 preminuo. Potvrđeno je da među hospitalizovanim pacijentima nema zaražene dece, a u surduličkoj „kovid“ bolnici su hospitalizovana 60 pacijenata, od kojih je 29 „kovid pozitivno“.\nPrema zvaničnim podacima, u poslednjih 10 dana, od posledica zaražavanja virusom COVID-19, preminulo je sedmoro Vranjanaca. Jučerašnji podatak o jednom preminulom pacijentu u Vranju nije objavljen u zvaničnom saopštenju gradskog Kriznog štaba.\nPrethodni članakNova školska godina – Najviše 15 učenika u učionici i nove smene\nSledeći članak„Slobodna reč“ u ATD – Lekari jedina svetla tačka, uslovi jezivi za sve


Egipat i Izrael o prekidu vatre u Gazi i oslobađanju izraelskih vojnika i građana - 30.05.2021, Sputnik Srbija\nEgipat i Izrael pregovaraju danas na visokom nivou kako bi podstakli krhko primirje između Izraela i Hamasa i da bi obnovili pojas Gaze. 30.05.2021, Sputnik Srbija\nEgipatski ministar spoljnih poslova Sameh Šukri sastao se sa izraelskom kolegom Gabijem Aškenazijem, koji je danas doputovao u Kairo, preneo je AP.To je bila prva državna poseta jednog izraelskog ministra spoljnih poslova tokom više od decenije, navelo je egipatsko Ministarstvo spoljnih poslova.Izraelska ambasada u Kairu napisala je na Tviteru da je Aškenazijeva poseta prva poseta jednog visokorangiranog izraelskog diplomate od 2008. godine.U međuvremenu, egipatski šef obaveštajne službe Abas Kamel doleteo je u Tel Aviv na razgovore sa izraelskim premijerom Benjaminom Netanijahuom i palestinskim zvaničnicima u Ramali, rekao je egipatski zvaničnik.Prema njegovim rečima, Kamel će sa Netanijahuom i palestinskom upravom razgovarati i o načinu obnove Gaze.Kamel će se sastati i sa čelnicima Hamasa u Ramali.Očekuje se da će u razgovorima sa izraelskim zvaničnicima biti reči o nizu mera kojima bi se materijal, električna energija i gorivo propuštali na teritoriju, kao i o mogućem proširenju pomorskog prostora za ribare u Gazi, rekao je zvaničnik, a preneo Tanjug. Tokom 11-dnevnog rata ubijeno je više od 250 ljudi i izazvana su velika razaranja na osiromašenoj priobalnoj teritoriji.Prema preliminarnim procenama šteta iznosi stotine miliona dolara.Egipat je bio ključan u posredovanju oko postizanja dogovora između dve strane.\nvesti, izrael, egipat, gaza\nEgipatski ministar spoljnih poslova Sameh Šukri sastao se sa izraelskom kolegom Gabijem Aškenazijem, koji je danas doputovao u Kairo, preneo je AP.\nTo je bila prva državna poseta jednog izraelskog ministra spoljnih poslova tokom više od decenije, navelo je egipatsko Ministarstvo spoljnih poslova.\nIzraelska ambasada u Kairu napisala je na Tviteru da je Aškenazijeva poseta prva poseta jednog visokorangiranog izraelskog diplomate od 2008. godine.\nAmbasada je navela da će dvojica ministara razgovarati o prekidu vatre i oslobađanju izraelskih vojnika i građana koje drži Hamas.\nU međuvremenu, egipatski šef obaveštajne službe Abas Kamel doleteo je u Tel Aviv na razgovore sa izraelskim premijerom Benjaminom Netanijahuom i palestinskim zvaničnicima u Ramali, rekao je egipatski zvaničnik.\nPrema njegovim rečima, Kamel će sa Netanijahuom i palestinskom upravom razgovarati i o načinu obnove Gaze.\nKamel će se sastati i sa čelnicima Hamasa u Ramali.\nOčekuje se da će u razgovorima sa izraelskim zvaničnicima biti reči o nizu mera kojima bi se materijal, električna energija i gorivo propuštali na teritoriju, kao i o mogućem proširenju pomorskog prostora za ribare u Gazi, rekao je zvaničnik, a preneo Tanjug.\n21 Maj, 07:30\nTokom 11-dnevnog rata ubijeno je više od 250 ljudi i izazvana su velika razaranja na osiromašenoj priobalnoj teritoriji.\nEgipat je bio ključan u posredovanju oko postizanja dogovora između dve strane.


U Federaciji 15.600 kvadratnih kilometara šume\nČak 15.600 kvadratnih kilometara, od 25.500 koliko iznosi cjelokupna teritorija Federacije, prekriveno je šumom, od čega je 82 posto u državnom vlasništvu. Način gazdovanja ovim najznačajnijim obnovljivim resursom, prema zakonu, prepušten je kantonalnim upravama i njihovim šumsko-privrednim društvima.\nGrupacija šumarstva i drvne industrije Federalne privredne komore, koja je u utorak raspravljala o ovim pitanjima, upozorila je na nezakonitu sječu te izradu šumsko-privrednih osnova entiteta.\nKako je naglašeno, iako se radi o velikom bogatstvu od 163,3 miliona kubnih metara zaliha u stablima, njima treba pažljivo gazdovati i obnavljati ih, jer imaju vijek trajanja.\nU šumama Federacije najviše su zastupljeni bor i jela, a od listopadnog drveća bukva. Preporuke su da se ubuduće više sade hrast i javor te ostale vrste sve traženijeg industrijskog drveta.


Komercijalna banka i Fond B92 poklonili inkubator bolnici u Pančevu – NovostiDana.rs\nPredstavnici Komercijalne banke i Fonda B92 poklonili su danas inkubator Odeljenju intezivne nege, Službe pedijatrije Opšte bolnice u Pančevu, saopštila je ova banka.\nPovodom donacije, koja je organizovana u okviru akcije „Zajedno za bebe“, predsednik Izvršnog odbora Komercijalne banke Vladimir Medan istakao je i da su od velikog značaja za akciju bili klijenti banke.\n„Svaki put kada oni iskoriste karticu Komercijalne banke, banka iz svojih sredstava izdvaja novac za obnovu porodilišta u Srbiji. To znači da su i klijenti u Pančevu, zajedno sa svojom bankom, pomogli nabavku ovog inkubatora“, kazao je Medan.\n„Fond B92 je kroz akcije ‘Bitka za bebe’ i ‘Bitka za porodilišta’, a uz podršku raznih donatora, za pančevačko porodilište do sada obezbedio šest inkubatora. Zahvaljujući Komercijalnoj banci, porodilište u Pančevu danas dobija i sedmi inkubator koji će omogućiti da mnogi životi budu spaseni“, naveo je predsednik Upravnog odbora Fonda B92 Veran Matić.\nPodršku akciji pružio je i ministar za rad, zapošljavanje, boračka i socijalna pitanja Srbije Zoran Djordjević koji je rekao da je „briga o najmladjima jedan od prioriteta rada Vlade Srbije“ i da ovakve akcije treba nastaviti i u idućoj godini.\nOvo je 17. donacija od kada je akcija pokrenuta u junu 2014. godine, a vrednost inkubatora je 835.000 dinara. Do sada je u ovoj akciji nabavljena medicinska oprema za porodilišta i domove zdravlja u više gradova Srbije.\nKomercijalna banka će u narednom periodu donirati još dva inkubatora, za Opštu bolnicu u Vršcu i Opštu bolnicu Zdravstvenog centra Vranje.


RUSIJA I EGIPAT ZAJEDNO NA VEŽBAMA: Padobranski desant počinje u septembru - Nova Borba\nRUSIJA I EGIPAT ZAJEDNO NA VEŽBAMA: Padobranski desant počinje u septembru\nRusija i Egipat održaće u septembru — prvi put u Rusiji — zajedničke taktičke vežbe „Zaštitnici prijateljstva 2017“.\nPadobranci dveju zemalja treba da se iskrcaju u Krasnadorski region u kom se izvršava borbeni zadatak i da preuzmu i sačuvaju kontrolu nad planinskim prelazom Kuban.\nCilj ovih vežbi je razviti zajednički pristup padobranskom desantu, navodi Ministarstvo odbrane RF:\nProšle godine zajedničke vežbe su održane u blizini Aleksandrije. To je bio prvi put posle raspada Sovjetskog Saveza da su se ruske desantne jedinice iskrcale sa vojnom opremom u neku arapsku zemlju. Vojni eksperti ocenjuju da su tada ruski vojnici ostavili dobar utisak na egipatske kolege i da je to jedan od razloga što Egipat želi da se takva saradnja nastavi, piše portal Glas Moskve.\nU tim vežbama, koje su imale antiteroristički karakter, učestvovalo je više 200 ruskih vojnika i još oko 300 egipatskih. Ruske specijalne jedinice je tada na afrički kontinent dovezlo pet aviona Il-76MD.\nRuski padobranci su koristili padobranske sisteme za specijalne namene „Arbalet 1“, a Egipćani — američke padobrane MS-5.\nPrema informacijama ruskog Ministarstva odbrane, Rusi i Egipćani su izvršavali skokove sa visine od 2.000 do 7.000 stopa (od 609 do 2.133 metra), a koordinacija između vojski se odvijala na engleskom jeziku.\nPo završetku vežbi, vojni resori dveju zemalja su visoko ocenili nivo saradnje između desantnih snaga.\nPadobrani ruske proizvodnje mogu koristiti pri temperaturama od minus 50 do plus 60 stepeni Celzijusovih.\nRusija ističe to da će godišnji format zajedničkih vojnih vežbi dodatno unaprediti dalju vojno-tehničku saradnju Rusije i Egipta.


RTS :: "Regionalna saradnja bitan deo procesa pristupanja EU"\nPolitika "Regionalna saradnja bitan deo procesa pristupanja EU"\n"Regionalna saradnja bitan deo procesa pristupanja EU"\nutorak, 12. jun 2018, 14:19 -> 14:38\nŠtamcar je na konferenciji "EU, Srbija i Zapadni Balkan - implementacija evropskih vrednosti i standarda", rekla da EU podržava inicijative koje ohrabruju pomirenje i saradnju između mladih ljudi u regionu kroz različite mehanizme i promovišu tolerantnost, solidarnost i saradnju.\n"Samo tako region može da napreduje. Mi ćemo ostati podrška Srbiji i drugim zemljama u regionu i nastavićemo da podržavamo političke i ekonomske reforme i ubrzanje na putu ka EU", navela je Štamcar.\n"Srbija je potvrđena kao neko ko je na vodećoj poziciji od strane Evropske komisije i drugih država članica, s obzirom da je potvrdila posvećenost Zapadnom Balkanu", dodala je Štamcar.\n"Ova dinamika će biti uspešna samo ako Srbija i ostale zemlje ubrzaju neophodne reforme koje moraju da urade", navela je Štamcar.\nU ime ambasadora Bugarske Ratka Vlajkova na konferenciji, koja je organizovana kako bi se sublimirali napori Bugarske da za vreme svog predsedavanja Savetom EU podstakne proširenje saradnje između Bugarske i Srbije sa akcentom na pospešivanje univerzalnih vrednosti EU - vladavinu prava, razvijanje dobrosusedskih odnosa, privatnog preduzetništva, obrazovanja i kulture, obratio se ataše bugarske ambasade Detelin Dimitrov.\n"Osnovni cilj našeg predsedavanja je podrška regionalnoj saradnji i u tom smislu razvoja dobrosusedske saradnje i to posebno u oblastima ekonomske saradnje, obrazovanja i kulturne raznolikosti regiona gde su prava manjinskih zajednica ključna za stabilizaciju u regionu", rekao je Dimitrov.\n"Primer dobrosusedske saradnje Bugarske i Srbije postao je za mnoge inspirativan", rekao je Dimitrov i dodao da su stabilizacijske prilike u regionu u senci rešavanja međusobnih susedskih problema, te da u tom pogledu, kaže, sporovi između pojedinih zemalja su na dobrom putu da se reše.\n"Normalizacija odnosa Beograda i Prištine bila je u privremenom zastoju, ali se zahvaljujući najnovijim naporima Brisela i odgovornih faktora, očekuje nastavak pregovora i normalizacija odnosa", rekao je Dimitrov.\n"Evropa ako želi da održi svoj identitet, mora i da ga ojača"\n"EU nas neće osloboditi teškoća koje imamo, niti je oslobodila teškoća one koji su danas članovi EU. Svako ima svoje probleme, ali način rešavanja tih problema je drugačiji. Temelji se na dogovoru", istakao je Pirkmajer.\n"Time ćemo dobiti ne samo benefite, već ćemo unaprediti stabilnost regiona i dokazati da smo sazreli kao narodi i države", rekao je Kovačić.\n"Mi smo ratovali krvavo, kako samo braća mogu između sebe i te ratne rane nas još uvek opterećuju i koriste se kada god je potrebno u neku sitnu političku svrhu. Ta svrha košta ceo region", rekao je Kovačić i dodao da danas više ne postoje izgovori da jedni drugima u regionu ne pruže ruku.


Donald Tramp ličnost godine magazina „Tajm“ - Sputnjik Srbija\n20:04 20 Oktobar 2019\n14:41 07.12.2016 (osveženo 14:54 07.12.2016) Preuzmite kraći link\nNovoizabrani predsednik SAD Donald Tramp proglašen je za ličnost godine američkog magazina „Tajm“, saopštio je danas taj list.\nTramp: Ojačaćemo stara prijateljstva i potražiti nova\n„To je velika čast, to mnogo znači“, rekao je Tramp u emisiji „Tudej“ na televiziji En-Bi-Si nakon što je proglašen za „Tajmovu“ ličnost godine, prenosi Rojters.\nTrampovi konkurenti u užem krugu za izbor ličnosti godine „Tajma“ bili su njegova protivkandidatkinja Hilari Klinton i ruski predsednik Vladimir Putin, među 11 političara, naučnika, biznismena, javnih ličnosti i zvezda šou-biznisa.\nMeđu kandidatima za ličnost godine bili su i turski predsednik Redžep Tajip Erdogan, premijer Indije Narendra Modi i bivši lider UKIP Najdžel Faraž.\n„Tajm“ je za ličnost godine u 2015. godini proglasio nemačku kancelarku Angelu Merkel.


Međutim, ovaj sporazum biće predmet razgovora sa delegacijom Međunarodnog monetarnog fonda koja dolazi u drugoj polovini idućeg meseca. Već sada, kako je juče u Beču na konferenciji „Juromani” najavio Radovan Jelašić, guverner Narodne banke, postoji mogućnost da se bankama da na volju da same, u skladu sa zahtevima tržišta, usklade svoju ponudu kredita.\n- Narodna banka Srbije je uzela u obzir činjenicu da su banke povećale svoju izloženost u Srbiji. Sigurno da ima nekoliko naravoučenija Bečkog sporazuma, a koja bi trebalo da se iskoriste. Tu pre svega mislim na mogućnost dodatnog dogovora da utičemo na banke da odobravaju više kredita u domaćoj valuti i to na duži period. Banke su povećale svoju kreditnu izloženost. Znači da postoji interes da se i nadalje dodatni novac transferiše u Srbiju, a tako i da se obezbede i dodatni krediti - rekao je Jelašić.\nJelašić je takođe rekao da je prema ekonomskim pokazateljima Srbija izašla iz krize, ali će građani poboljšanje osetiti u 2011. godini. Rekao je da porast kreditne aktivnosti i to što će posle prošlogodišnjeg pada bruto domaćeg proizvoda u 2010. verovatno biti zabeležen rast od 1,5 odsto pokazuju da je Srbija izašla iz krize.\nPrethodnih dana u Beču, na konferenciji „Juromani”, među okupljenim bankarima provejavao je optimizam. U stilu „najgore je iza nas, idu bolji dani”. Mnogi su ipak priznali da ih zabrinjava naizgled apsurdna situacija - višak likvidnosti.\nGuverneru NBS jasno je da će bankari uvek reći da nemaju kome da plasiraju novac, a da će s druge strane privrednici upozoravati da je ponuda kredita mala. Naglašava da će država i dalje imati značajnu ulogu i to sa programom subvencionisanih kredita.\n- Očekujem da će se smanjivati razlika u visini kamata na kredite u evrima i dinarima, a što će omogućiti građanima i privredi da se više zadužuju u domaćoj valuti - najavio je Jelašić.


Pisanje „Pančevca” zasmetalo LGBT organizaciji | Pančevac\nPisanje „Pančevca” zasmetalo LGBT organizaciji\n30.09.2016 14:33·0 komentaraPregleda: 210\nRedakcija lista „Pančevac” danas je dobila mejl Saveta za štampu u kome se navodi da je LGBT organizaciji „Gej lezbejski info centar” i njenom predsedniku Predragu Azdejkoviću zasmetao tekst objavljen u jednom od nedavnih brojeva našeg lista.\nU mejlu Saveta precizirano je da je reč o tekstu „Žena kažnjena zbog vređanja homoseksualaca”, napisanom povodom nedavne odluke Apelacionog suda u Beogradu da potvrdi uslovnu presudu od tri meseca zatvora izrečenu septembra 2011. godine profesorki Jeleni Popović Ivanović zbog toga što je vređala homoseksualce u komentarima koje je objavila na „Fejsbuku”.\nOrganizaciji „Gej lezbejski info centar” i Predragu Azdejkoviću zasmetalo je što u tekstu nismo integralno objavili sve uvrede na račun homoseksualaca koje je iznela Jelena Popović Ivanović u svom komentaru, kao i to što smo naveli kako se na osnovu odluke Apelacionog suda može zaključiti „da se, izgleda, u Srbiji više neće tolerisati slobodno izražavanje na najpoznatijoj društvenoj mreži na svetu”.\nZa ovakvo reagovanje „Gej lezbejskog info centra” nema potrebe, jer sporni stavovi Jelene Popović Ivanović nisu preneti u našem tekstu zato što nismo hteli da time ponovo, njihovim objavljivanjem na našim stranicama, uvredimo i stigmatizujemo LGBT zajednicu. Pored toga, nesporno je da je presuda profesorki Jeleni Popović Ivanović prvi slučaj da je Apelacioni sud, najviša pravosudna institucija u našoj zemlji, reagovao zbog nečijeg pisanja na „Fejsbuku”.


Finansijsku krizu uzrokovanu pandemijom snosili su studenti i njihove porodice, kažu u Studentskom parlamentu\nStudentski parlament Univerziteta u Sarajevu traži da se za 30 posto smanji školarina svim studentima za akademsku 2020/2021. godinu zbog teške ekonomske situacije izazvane pandemijom koronavirusa.\nOd predsjedavajućeg Skupštine KS-a Elvedina Okerića već su zatražili da Skupština donese zaključak kojim će se od kantonalne Vlade tražiti da donese akt o smanjenju školarine.\n– SPUS je u prethodnom periodu podnosio kako formalne tako i neformalne zahtjeve za smanjenje visine školarine svih studenata na Univerzitetu u Sarajevu (UNSA), međutim, nije pokazano dovoljno sluha. Posljednji formalni zahtjev je upućen 22. februara Vladi KS-a te premijeru gospodinu Edinu Forti, naveli su u inicijativi.\nIstakli su da su 5. marta dobili odgovor od kantonalne ministrice visokog obrazovanja i nauke Melike Husić-Mehmedović u kojem je navedeno da je Vlada KS-a pokrenula aktivnosti kojima bi se studentima s ostvarenim prosjekom osam i više od toga oslobodio dio plaćanja školarine, što je njima sporno s obzirom na to da su zahtjevi bili, kako su istakli, oslobađanje plaćanja, odnosno refundiranje novca svim studentima s tim statusom koji su uplatili školarine.\nU tom odgovoru ni po jednom osnovu nismo dobili adekvatno obrazloženje povodom našeg zahtjeva, s obzirom na to da smo zahtijevali da se svim studentima UNSA umanji visina školarine za barem 30 posto, dodali su iz SPUS-a.\n– Nažalost, ovakvo odbijanje naših zahtjeva na koje čak nismo dobili ni adekvatan odgovor nego politikantsko dezavuisanje, ne vodi ka tom cilju.\nPonovo moramo istaknuti da su finansijsku krizu uzrokovanu pandemijom snosili studenti i njihove porodice, te zbog toga je ugrožena mogućnost plaćanja školarina. Naravno, zaključak te nemogućnost plaćanja školarina podrazumijeva primoravanje studenata da pauziraju ili prekinu svoje školovanje, upozorili su iz SPUS-a.\nNadaju se da će ovaj zahtjev shvatiti, kako su istakli, kao pomoć budućim akademskim građanima, te da će im omogućiti nesmetano školovanje.\nIz SPUS-a su pozivali Okerića kao predsjedavajućeg Skupštine KS-a da inicira donošenje zaključka Skupštine kojim se nalaže Vladi KS-a donošenje akta kojim se umanjuje visina školarine od 30 posto na prvoj narednoj sjednici Skupštine KS-a piše Oslobođenje.


BiH i EU potpisuju sporazum o pristupu tržištu - Klix.ba\nBrisel BiH i EU potpisuju sporazum o pristupu tržištu\nBiH i EU potpisuju sporazum o pristupu tržištu\n19.12.2012. u 08:40\nSvečana ceremonija potpisivanja WTO bilateralnog sporazum o pristupu tržištu između Bosne i Hercegovine i EU u okviru WTO pristupnog procesa BiH bit će održana danas u sjedištu Evropske komisije u Briselu.\nSporazum će potpisati ministar spoljne trgovine i ekonomskih odnosa BiH Mirko Šarović i evropski komesar za trgovinu Karel De Gucht.\nPotpisivanje ovog izuzetno važnog dokumenta podrazumijeva istovremeno okončanje pregovora s 27 zemalja članica Svjetske trgovinske organizacije i njihovu dalju podršku na putu BiH ka konačnom članstvu u ovu organizaciju, saopćeno je iz Ministarstva vanjske trgovine i ekonomskih odnosa BiH.\nOvim činom napravljen je i odlučujući korak ka članstvu Bosne i Hercegovine u Svjetskoj trgovinskoj organizaciji, a potpisivanje sporazuma ujedno znači i priznanje Bosni i Hercegovini i njenom pregovaračkom timu iz Ministarstva vanjske trgovine i ekonomskih odnosa BiH.\nprije 20h 2m 167\nprije 20h 37m 102\nprije 11h 20m 185\nprije 22h 6m 166\nprije 19h 21m 56


Zelenović: Komitet Saveta Evrope za monitoring u Beogradu 7. februara - Beta\nVesti » Beta 07.11.2018\nZelenović: Komitet Saveta Evrope za monitoring u Beogradu 7. februara\nBeta sreda, 7. novembar 2018.\nKomitet za monitoring Kongresa lokalnih i regionalnih vlasti Saveta Evrope održaće svoju narednu sesiju u Beogradu, 7. februara, najavio je danas gradonačelnik Šapca Nebojša Zelenović.\n"Mislim da je to veliki uspeh ove naše delegacije jer ono što smo mi otvorili kao temu sada može da se nastavi u Beogradu. Jako je dobro da svi predstavnici Komiteta za monitoring, koji je operativno telo Kongresa lokalnih i regionalnih vlasti, dođu u Šabac i uvere se u naše navode", rekao je Zelenović nakon posete Strazburu.\nGradonačelnik Šapca Nebojša Zelenović izjavio je juče na sednici Kongresa regionalnih i lokalnih vlasti Saveta Evrope u Strazburu da republičke vlasti, predvođene SNS-om, vrše snažan pritisak na odbornike lokalnih vlasti koji nisu pod njihovom kontrolom.\nNakon odluke da se naredna sesija Komiteta za monitoring održi u Srbiji, Zelenović je rekao da je već i to veliki korak i da sada ostaje da se pripreme svi potrebni izveštaji i da se dokaže ono što je predstavljeno u Strazburu.\n"Da se uzme u razmatranje ono što smo prezentovali kao dokaze. Da pokažemo da naša Vlada u prethodnom periodu, kada je dobila preporuke za poboljšanje uslova funkcionisanja lokalnih vlasti, zapravo nije uradila ništa", rekao je on.\nZelenović je ocenio da je sada trenutak da se otvori ta ozbiljna tema.\nZelenović: Komitet SE u Srbiji u februaru, veliki uspeh\nN1 Info sreda, 7. novembar 2018.\nN1 Info (21)\nSavet Evrope Šabac\n"Pošten broker": Evo kakav će Rumunija imati stav prema Kosovu tokom predsedavanja EU


Za samo nekoliko sati, širom beogradskih opština, razgrabljene su besplatne beogradske “Novine”, štampane u tiražu od oko 100.000 primeraka, a u uskim krugovima bliskim vlasti isplivala je informacija se da je ovo toliko izrevoltiralo Aleksandra Vučića da je polupao svoj kabinet i izderavao se na najbliže saradnike. Eto još jednog dokaza da narod vapi za slobodnim i nezavisnim medijima…\nNovi broj besplatnih beogradskih “Novina” donosi tekst: “Vučić izgubio Beograd”, a po poslednjim istraživanjima javnog mnjenja u našoj prestonici. Građani su na pitanje za koga će glasati na sledećim izborima poručili: protiv Vučića 48,6 odsto, za Vučića 27,1, a ne znaju ili neće glasati 24,3.\nNa srednjim stranama besplatnih beogradskih “Novina” dominira ekskluziva o detaljima sukoba u SNS-u: “Vesićeva ekipa?”, uz fotografije zamenika gradonačelnika, Slaviše Kokeze i Velje Nevolje.\nTakođe, uz naslov “Šapić Vučićev trojanski konj?”, tu je i tekst o tome kako je Srpska napredna stranka “kupila” bivšeg vaterpolistu.\nPod vinjetom “skandalozno” možete pročitati “Uništavanje Skadaralije” sa nadnaslovom “Boemska četvrt kao ratna zona”.\n“Novine” se bave i ludilom u Mitićevoj rupi, gde se betonira park za decu, kao i najavom ekološke katastrofe na Makiškom polju: “Napad na pitku vodu”.\nUz naslov “Crni biseri beogradskog režima”, “Novine” donose tekst o krimi radu beogradskih funkcionera Dragomira Petronijevića, Damira Handanovića i Luke Petrovića, kao i o tome kako je Dragan Đilas predao krivičnu prijavu protiv Vučića i ekipe zbog falsifikovanih papira i lažnih imena banaka i računa na Maurucijusu.\nNa kraju, uz “Pobeda Beograđana – nema žičare”, “Novine” donose i deo o tome kako je vlast potrošila pare, posekla stabla, a sud poništio rešenja za izgradu gondole.\nSourceDirektno rs. , Naša Borba\nPrethodni tekstČOMIĆ: Srbija je spremna za Zakon o istopolnim zajednicama!\nSledeći tekstVUČIĆ DA GARANTUJE ZAŠTITU DEVOJKAMA: Stefanović hitno da bude saslušan!


Rast BDP-a i stabilizacija privrede u Srpskoj\nŽeljka Cvijanović\tRepublika Srpska\nPremijerka Republike Srpske Željka Cvijanović rekla je u Narodnoj skupštini, obrazlažući Program ekonomskih reformi Republike Srpske za period 2018-2020. godine, da je ovaj dokumnet izrađen prema metodologiji i smjernicama Evropske komisije i da su njime predstavljene ključne mjere ekonomske politike Vlade Republike Srpske u naznačenom periodu, uz srednjoročni makroekonomski okvir i okvir fiskalne politike, te sveobuhvatni program strukturalnih reformi.\nCvijanovićeva je rekla da je Program ekonomskih reformi Republike Srpske za period 2018-2020. godineizrađen prema metodologiji i smjernicama Evropske komisije i da su njime predstavljene ključne mjere ekonomske politike Vlade Republike Srpske u naznačenom periodu, uz srednjoročni makroekonomski okvir i okvir fiskalne politike, te sveobuhvatni program strukturalnih reformi.\nOna je istakla da ovaj dokument predstavlja nadogradnju prethodnog Programa ekonomskih reformi i da je uzeo u obzir rezultate i reformske aktivnosti koje je Vlada Republike Srpske provela u prethodnom periodu u različitim oblastima.\n- Ostvareni rezultati i makroekonomski pokazatelji ukazuju na oporavak i stabilizaciju privrede u Republici Srpskoj, nakon teških godina svjetske ekonomske krize, finansijskih blokada koje su dolazile sa nivoa BiH, ali i teških elementarnih nepogoda koje su obilježile prethodni period - navela je premijerka Srpske.\nCvijanovićeva je podsjetila na rast BDP-a u Srpskoj.\n- U 2016. godini ostvaren je realni rast BDP-a od 3,5 odsto, i kao takav bio je najveći u regionu, dok je rast u prva dva kvartala 2017. iznosio 1,9 odsto, odnosno 1,7 odsto. Projekcija rasta za 2017. godinu kreće se od 3,5 do 3,6 odsto - rekla je Cvijanovićeva, navodeći da se i u narednim godinama (2018, 2019. i 2020.) očekuje nastavak stabilnog kretanja privrednog rasta po stopama od 3,7, 3,8, odnosno 4 odsto..\nPremijerka Srpske je rekla da je u ovoj godini nominalni BDP prvi put iznosio preko 10 milijardi KM, da je njegov dalji rast projektovan za trogodišnji period koji je pred nama, a očekuje se da bi 2020. trebalo da iznosi oko 11.6 milijardi KM.\nCvijanovićeva je istakla da je ostvaren kontinuiran rast industrijske proizvodnje i povećanje broja zaposlenih u realnom sektoru.\n- Nakon povećanja industrijske proizvodnje u 2016. godini od 8,2 odsto, pozitivni trendovi i dalji rast bilježe se i u 2017. pri čemu je stopa rasta industrijske proizvodnje u periodu januar–avgust iznosila 2,2 odsto. U okviru industrijske proizvodnje registrovan je rast broja zaposlenih od 4,3 odsto - navela je ona.\nCvijanovićeva je rekla da anketna stopa nezaposlenosti ovoj godini iznosi oko 21 odsto i da je to najbolji rezultat od kada se mjeri ova kategorija u Srpskoj, čime je ostvaren pad od 3,8 procentnih poena u odnosu na 2016. kada je ova stopa iznosila 24,8 odsto.\nPremijerka Srpske je istakla da je, zaključno sa avgustom ove godine, broj nezaposlenih za manji za 8,8 odsto u odnosu na isti period prošle godine.\n- Istovremeno, broj zaposlenih se povećava i očekuje se da će u 2017. godini premašiti 260.000, što će biti rekordan broj do sada. Inače, u martu je broj zaposlenih bio je za 3,3 odsto veći u odnosu na isti period prethodne godine, a za 1,8 odsto veći u odnosu na cjelogodišnji prosjek u 2016. godini - istakla je premijerka.\nCvijanovićeva je naglasila da Srpska bilježi rekordne rezultate pokrivenosti uvoza izvozom.\n- 2016. godinu smo završili sa 65 odsto pokrivenosti, dok je u periodu januar-avgust ove godine pokrivenost uvoza izvozom iznosila 71.2 odsto i očekuje se njen dalji rast i u budućem periodu - navela je ona.\nPremijerka je rekla da je ukupan dug Srpske na nivou od 53 odsto, a javni oko 42 odsto u odnosu na BDP i da u potpunosti prati kriterijume iz Mastrihta.\n- U periodu 2018-2020. svi pokazatelji zaduženja nastavljaju bilježiti opadajući trend. Na primjer, u 2018. godini stanje ukupnog, odnosno javnog duga u odnosu na BDP iznosiće 52,7 odsto, odnosno 41,6 odsto, u 2019. godini iznosiće 48,9 odnosno 38,1 odsto, a u 2020. godini 45, odnosno 34, 7 odsto - rekla je Cvijanovićeva.\nPremijerka Srpske je rekla da se procjenjuje se da će ova godina završiti sa rastom potrošačkih cijena od 0.7 odsto, dok se u Evropskoj uniji očekuje rast cijena od 1.8 odsto.\nCvijanovićeva je podsjetila da je prosječna neto plata u 2016. godini iznosila 836 KM, u 2017. godini 830 KM, te da će, prema projekcijama, u 2018. iznositi 837 KM, u 2019. godini 844 KM i u 2020. godini 853 KM.\nObraćajući se poslanicima u Narodnoj skupštini, Cvijanovićeva je rekla da su navedeni pokazatelji ostvareni u nepovoljnom političko-ekonomskom kontekstu, uz blokade na nivou Sarajeva od ukupno 748 miliona KM namijenjenih Republici Srpskoj iz različitih izvora- aranžmana sa MMF-om, nekoliko programa Svjetske banke, sredstava EBRD-a i akciza, koji su namijenjeni bilo budžetu Srpske, bilo kao podrška izgradnji saobraćajne infrastrukture ili jačanju bankarskog sektora ili kao podrška novom zapošljavanju.\n- I pored izostanka ovih sredstava, Vlada Republike Srpske redovno je izvršavala sve svoje obaveze prema budžetskim korisnicima i servisirala dug. Ne samo da su zadržana sva socijalna prava i da nisu umanjivanja, već se Vlada opredijelila i za određena povećanja tih prava, kao i za uvođenje nekih novih kao što je, na primjer, naknada za nezaposlene porodilje počev od 2018. godine u mjesečnom iznosu od 405KM - istakla je ona.\nCvijanovićeva je istakla opredjeljenje i nastojanje Vlade da poboljšava materijalni status ranjivih kategorija stanovništva. Podsjetila je da će se, uz planirano dodatno povećanje penzija od drugog kvartala 2018. godine, ostvariti ukupno povećanje penzija oko 17,5 odsto u periodu od nešto više od 3,5 godine.\n- Od početka 2016. penzionersku populaciju smo dodatno zaštitili kroz uvođenje u budžet i trezorsku isplatu penzija, čime se garantuje njihova redovnost, ali i prioritet u odnosu na druga budžetska plaćanja. Nisu daleko godine kad su penzioneri čekali u neizvjesnosti kada će početi i kada će biti okončana isplata penzija, a danas imamo situaciju da ona počinje i koji dan ranije, a isplata se realiuje u svega nekoliko dana - istakla je premijerka Srpske.\nGovoreći o boračkoj populaciji, Cvijanovićeva je navela da će, uz planirano povećanje osnovice od dva odsto za porodične i lične invalidnine u 2018. godini, ukupno povećanje iznositi 16 odsto. Ona je rekla da je za stambeno zbrinjavanje porodica poginulih boraca i ratnih vojnih invalida do sada utrošeno oko 150 miliona KM, i da su napravljeni značajni pomaci kad je u pitanju zapošljavanje djece poginulih boraca.\nCvijanovićeva je istakla da se sve obaveze prema poljoprivrednicima redovno izvršavaju, bez zaostataka i dugovanja, kao i da je Vlada Srpske prva i jedina u regiji donijela određeni set mjera za prevazilaženje ovogodišnje teške suše.\n- Treba podsjetiti i da smo nakon velike poplave iz 2014. godine, koja je izazvala štetu u visini cijelog godišnjeg budžeta, po ocjeni međunarodnih organizacija, kreirali najkonzistentniji program podrške poplavljenom stanovništu, poljoprivredi, privredi i za obnovu infrastrukture u cijeloj regiji. Ovo navodim da bismo razumjeli težinu vremena u kojem smo funkcionisali, i da smo uprkos tome ostvarili dobre rezultate - naglasila je ona.\nCvijanovićeva je podsjetila i na postignuti sporazum sa sindikatom oko izmirenja starih obaveza po osnovu naknada iz kolektivnog ugovora koje se odnose na prevoz radnika, otpremnine, jubilarne naknade, kao i naknade za rođenje djeteta ili smrt člana porodice.\n- Uz redovno izmirenje svih tekućih obaveza, i ove reprogramirane obaveze biće u potpunosti izvršene u prvom kvartalu naredne godine, dakle nekoliko mjeseci ranije - rekla je ona.\nPremijerka je rekla da su plate budžetskih korisnika u Srpskoj za svaku pojedinačnu kategoriju i dalje veće u odnosu na regiju, a uporedive sa FBiH, iako plate u javnom sektoru stagniraju.\n- Sa poslodavcima i poslovnom zajednicom takođe imamo intenzivnu komunikaciju i većinu njihovih zahtjeva uvrstiti smo u plan naših reformi za naredni trogodišnji period. Prethodnih godina smo, uprkos krizi, na različite načine intervenisali tako što smo, na primjer, uveli neoporezivi dio dohotka u iznosu od 200 KM, čime je u privredi ostalo preko 90 miliona KM - navela je Cvijanovićeva.\n- Isto tako, zadržali smo umanjenu osnovicu za obračun poreza i doprinosa za zaposlene u industriji tekstila i obuće čime je obezbijeđeno proširenje aktivnosti, kao i broja zaposlenih u ovoj oblasti, uveli smo sistem multilateralne kompenzacije i cesije kako bi se smanjila nelikvidnost u privatnom i javnom sektoru i do sada je kompenzovano 553 miliona KM. Osim toga izvršena je analiza i izrađen registar parafiskalnih nameta u cilju njihove redukcije, što će biti urađeno kroz sistem definisanih mjera u narednom periodu - dodale je ona.\nCvijanovićeva je rekla da je kroz Akcioni program zapošljavanja Vlade Republike Srpske, za koji se na godišnjem nivou izdvajalo oko 16 miliona KM, značajno podstaknuto zapošljavanje u realnom sektoru, ali i socijalno ugroženih kategorija koji nisu konkurentni na tržištu rada.\nNajavila je da će dodatne olakšice za realni sektor biti obezbijeđene i kroz potpunu refundaciju troškova trudničkog bolovanja, odnosno porodiljskog odsustva za zaposlene porodilje.\nVlada Srpske smatra da sa socijalnim partnerima treba postići sporazum o povećanju minimalne plate i Oštem kolektivnom ugovoru, kao i da pažnju treba usmjeriti na povećanje broja radnih mjesta u realnom sektoru i povećanje plata u privredi, što uz veću odgovornost i efikasnost javnog sektora, te zaštitu socijalnih kategorija, ostaje prioritetan cilj i ovog Programa ekonomskih reformi.\n- Činjenica je da kontinuirano rastu prihodi, što ukazuje na rast privredne aktivnosti, ali i veću efikasnost kontrolnih organa- Poreske uprave i Inspektorata, a dalje jačanje njihove efikasnosti ostaje prioritet i ovog Prgorama reformi - naglasila je Cvijanovićeva.\nPremijerka je rekla da je Srpska, uprkos pokazateljima koji upućuju na oporavak privrednih aktivnosti i stabilizaciju budžeta i sistema plaćanja, suočena sa različitim izazovima, te da će u narednom periodu posebna pažnja pažnja biti usmjerena na: prisustvo određenih fiskalnih opterećenja na rad i veliki broj neporeskih davanja; zdravstveni sektor sa akumuliranim neizmirenim obavezama; fiskalna neodrživost pojedinih velikih sistema, kao što su ЈP Željeznice Republike Srpske; nedovoljna tehnološka osposobljenost i nekonkuretnost poljoprivredne proizvodnje; nedovoljna likvidnost i konkurentnost privrede; nedovoljna povezanost sistema obrazovanja i zahtjeva tržišta rada.\nNa osnovu ovih izazova definisani su i reformski prioriteti po konkretnim oblastima u ovom Programu ekonomskih reformi 2018-2020. godine, rekla je Cvijanovićeva.\nKao važan segment Programa ekonomskih reformi Cvijanovićeva je navela upravljanje javnim finansijama.\n- Ključne mjere su unapređenje poreskog okvira, prvenstveno reforma direktnih poreza u cilju smanjenja opterećenja rada, ukidanje neporeskih davanja, ali i reforma poreza na dodatu vrijednost. Cilj je da se u narednom trogodišnjem periodu opterećenje porezima i doprinosima na platu smanji na nivo iz 2008. godine. Prethodno se mora promijeniti način obračuna poreza i doprinosa, tako da se sa ugovorene neto plate, pređe na ugovorene plate sa porezom na dohodak, a efekat navedenih promjena će biti neutralan. Nakon toga će se povećanje prihoda od poreza na dohodak svake godine preusmjeravati na smanjenje opterećenja rada, jer u ovom momentu nije realno očekivati da se smanjenje opterećenja rada nadomjesti povećanjem poreza na potrošnju - rekla je ona.\nPremijerka Srpske je rekla da je, nakon uspostavljanja Registra poreskih i neporeskih davanja, u toku izrada podzakonskih akata, a da će se u 2018. godini pristupiti analizi svakog pojedinačnog davanja, te predlagati njihova smanjenja ili ukidanja.\nCvijanovićeva je rekla da predviđena reforma zdravstvenog sektora, sa reformama finansiranja dječje zaštite i refundacije bolovanja, ima nekoliko ciljeva.\n- Јedna dimenzija se odnosi na izmirenje postojećih i sprečavanje stvaranja novih dugovanja, uključujući i mjeru postepenog prelaska svih javnih zdravstvenih ustanova i Fonda zdravstvenog osiguranja na trezorski način poslovanja uz iznalaženje novih modela i izvora finansiranja i normiranje mreže zdravstvenih ustanova. Druga dimenzija se odnosi na reformu finansiranja dječije zaštite i refundacije bolovanja u narednom trogodišnjem periodu kroz nekoliko koraka i to: da se u 2018. godini umanji osnovica za obračun poreza i doprinosa kod porodiljskog bolovanja za 20 odsto, od 1. januara 2019. godine osnovica bi iznosila 50 odsto, a od 1. januara 2020. godine bilo bi izvršeno potpuno rasterećenje poslodavaca, uz refundaciju porodiljskog bolovanja u bruto iznosu - naglasila je premijerka.\nSmanjenje fiskalnih potreba javnog sektora biće realizovano kroz različite mjere, poput izrade Registra zaposlenih u javnom sektoru, osiguranja efikasnosti rada lokalne samouprave, povećanja efikasnosti javnih investicija, reformu inspekcija, te saradnju sa Savezom opština i gradova Republike Srpske s ciljem da se izvrši objedinjavanje inspekcija svih nivoa vlasti u Inspektorat Republike Srpske, rekla je Cvijanovićeva u obraćanju poslanicima.\nPredsjednica Vlade Srpske je navela da se važan dio programa odnosi na reformu tržišta energije i transporta, te da u neke od ključnih mjera spada i restrukturisanje Željeznica Republike Srpske kroz tri komponente- vlasničku, finansijsku i organizacionu.\nVlasničko restrukturisanje biće realizovano kroz konverziju duga, koji Željeznice imaju prema Vladi Srpske po osnovu inostranih kredita koje Vlada otplaćuje u njihovo ime, u kapital. Na ovaj način bi Republika postala vlasnik više od 99 odsto akcija ŽRS, nakon čega bi se moglo pristupiti otkupu akcija manjinskih akcionara.\nFinansijsko restrukturiranje podrazumijeva izmirenje obaveza prema Poreskoj upravi Republike Srpske za poreze i doprinose, izmirenje obaveza prema radnicima za naknade za prevoz, topli obrok i regres, konverziju duga prema Vladi u kapital, što će dati osnovu za vlasničko restrukturiranje, te finansiranje informatizacije Društva.\nOrganizaciono restrukturisanje biće provedeno kroz smanjenje broja zaposlenih, razdvajanje poslova infrastrukture i poslova operacija na odvojene organizacione cjeline, te kroz formiranje profitnih centara od pojedinih organizacionih dijelova preduzeća. Partner u ovoj reformi je Svjetska banka, koja je donijela odluku o kreditu od 51 milion evra, a prije nego što ovaj novac bude operativan, Vlada je donijela odluku o izdvajnju 3,8 miliona KM iz tekućeg budžeta za penzionisanje 211 radnika, s taj novac će kasnije biti refundiran, rekla je Cvijanovićeva u Skupštini.\nKao jednu od ključnih mjera, premijerka je navela unapređenje poljoprivredne proizvodnje i jačanje njene konkurentnosti, te šumarstva i vodoprivrede.\n- Opredjeljenje Vlade jeste da se zadrži ažurnost, odnosno redovnost u isplati podsticaja koju smo uspostavili tokom 2017. godine. Naša namjera je da se u slučaju usvajanja Zakona o akcizama agrarni budžet Srpske poveća sa 60 na 70 miliona KM, utvrđivanjem podrške za regresirano govrivo od 10 miliona KM izvan postojećeg agrarnog budžeta - navela je Cvijanovićeva.\nOna je rekla da će biti nastavljene aktivnosti na unapređenju izvora finansiranja agrarnog sektora i usvajanju održivih propisa na nivou Republike i njihova harmonizacija sa legislativom EU, te na uspostavljanju sistema identifikacije zemljišnih parcela.\n- Od nivoa BiH se očekuju konkretne aktivnosti na unapređenju spoljnotrgovinskog poslovanja i zaštiti domaće proizvodnje, što je, nažalost, do sada izostalo. Oblast šumarstva biće više u funkciji podrške finalnoj drvoprerađivačkoj proizvodnji, a u oblasti vodoprovrede biće nastavljeni veliki projekti započeti u prethodnom periodu - rekla je predsjednica Vlade Srpske.\nOna je navela da će posebna pažnja u okviru predviđenih reformi biti posvećena i proizvodnim djelatnostima, te da je jedna od ključnih mjera restrukturisanje privrednih društava u državnom vlasništvu, okončanje procesa privatizacije i pokretanje i okončanje stečajnog postupka i likvidacije.\n- Restrukturisanjem privrednih društava nastoji se obezbijediti pokretanje/oživljavanje proizvodnje, povećanje obima industrijske proizvodnje i zaposlenosti u ovim privrednim društvima - istakla je Cvijanovićeva.\nGovoreći o finansijskom tržištu, premijerka Srpske je naglasila da će biti nastavljene aktivnosti koje se odnose na uvođenje strožih bonitetnih zahtjeva bankarskog poslovanja i uređenje postupka restruktusiranja banaka, pri čemu je donošenjem Zakona o bankama i izmjenama Zakona o Agenciji za bankarstvo već izvršeno značajno usklađivanje sa propisima EU, a projekat jačanja bankarskog sektora provodi se u saradnji sa Svjetskom bankom kroz pet komponenti.\nCvijanovićeva je rekla da će transformacija zatvorenih u otovrene investicione fondove biti okončana do kraja 2018. godine.\nOna je rekla i da je Programom ekonomskih reformi u narednom trogodišnjem periodu predviđen nastavak aktivnosti na unapređenju poslovnog okruženja i smanjenju sive ekonomije.\n- Posebna pažnja biće usmjerena na jačanje likvidnosti i konkurentnosti privrede, realizaciji posljednje faze elektronske registracije poslovnih subjekata, unapređenju oblasti prostornog planiranja, te u sektoru slobodnog kretanja roba i slobodnog pružanja usluga, kao i jačanju efikasnosti kontrolnih organa- Poreske uprave i Inspektorata - navela je Cvijanovićeva.\nOna je rekla da su predviđene značajne aktivnosti u oblastima istraživanja, razvoja, inovacije i digitalne ekonomija, uključujući i uspostavljnje efikasnijeg sistema upravljanja naučno-istraživačkim i inovacionim potencijalom, te unapređenju i većem stepenu primjenjivosti naučno-istraživačkog i inovatorskog rada u privredi.\nKada je riječ o oblasti trgovine, premijerka je navela da će biti nastavljena podrška brendiranju domaće proizvodnje, a u oblasti turizma podrška kapacitetima u cilju promocije Srpske i jačanja njene ekonomske osnove.\n- U cilju podizanja nivoa zaposlenosti, predviđene su i aktivnosti na jačem povezivanju tržišta rada i sistema obrazovanja, uključujući srednje škole i visokoškolske ustanove, te potrebu inoviranja sistema prekvalifikacije, s tim da je ovo opsežna reforma i dugotrajan proces, koji podrazumijeva intenzivnu saradnju institucija, obrazovnih ustanova i poslovne zajednice - naglasila je Cvijanovićeva.\nGovoreći o povećanju efikasnosti tržišta rada i predviđenoj reformi Zavoda za zapošljavanje, Cvijanovićeva je rekla da je namjera da se obezbijedi bolja povezanost poslodavaca i aktivnih tražilaca posla, odnosno odvajanje lica koji spadaju u socijalnu sferu od onih koji predstavljaju aktivnu ponudu radne snage, te smanjenja neformalnog zapošljavanja, za šta je potrebno ojačati inspekcijsku kontrolu neprijavljenog rada, te inovirati Zakon o posredovanju u zapošljavanju i pravima za vrijeme nezaposlenosti i drugih propisa u vezi sa vođenjem evidencija o nezaposlenim licima.\nNavela je da su predviđene i aktivnosti u socijalnoj sferi na jačanju socijalne ravnopravnosti, smanjenju siromaštva, te podršci najranjivijim socijalnim grupama.\n- Namjera je da se u kontinuitetu poboljšava materijalni status penzionera, boračkih kategorija – demobilisanih boraca, RVI, porodica poginulih boraca, zatim lica sa invaliditetom i onima koji se nalaze u socijalnoj potrebi - naglasila je Cvijanovićeva.\nCvijanovićeva je podsjetila da je Program ekonomskih reformi bio predmet javne rasprave i konsultacija sa svim socijalnim partnerima tokom novembra, te da ga je razmatrao i podržao Ekonomsko-socijalni savjet Republike Srpske.\n- Ovaj program se jedino u Republici Srpskoj, pored Vlade, upućuje na razmatranje i usvajanje i Narodnoj skupštini i podliježe konsultacijama sa socijalnim partnerima, čime dobija posebnu snagu, dok se u drugim zemljama, usvaja samo na nivou vlada i upućuje Evropskoj komisiji - rekla je predsjednica Vlade Srpske, predloživši narodnim poslanicima da podrže Prijedlog Programa ekonomskih reformi Republike Srpske za period 2018-2020. godine.


Venecuelanski opozicioni vođa Huan Gvaido rekao je u sredu, 22. januara, da želi da Evropska unija proširi sankcije protiv članova venecuelanske vlade kao način da se ubrza održavanje slobodnih izbora u zemlji.\nGvaido je rekao za Asošijejted Pres (AP) da pokušava da organizuje sastanak sa predsednikom SAD Donaldom Trampom u Vašingtonu.\n"Trudimo se da usaglasimo što više programa. Ne isključujemo to, tražimo prostor", rekao je on u intervjuu za AP.\nGvaido je upravo propustio šansu da se susretne sa američkim predsednikom u Evropi, navodi AP. Tramp je bio na Svetskom ekonomskom forumu u Davosu u Švajcarskoj juče i danas, a Gvaido treba da se pojavi na forumu u četvrtak pre nego što nastavi. kako je rekao, "intenzivan program" koji bi mogao da ga odvede u Francusku i Španiju.\nPre godinu dana Trampova administracija je podržala Gvaida, predsednika vencuelanskog parlamenta koji je pod kontrolom opozicije, i priznala ga kao legitimnog predsednika zemlje.\nJoš oko 60 zemalja ga podržava navodeći da je ponovni izbor Madura 2018. nevažeći i obeležen prevarama.\nGvaido međutim nije uspeo da smeni venecuelanskog predsednika. Maduro drži glavne vladine institucije, Vrhovni sud, izbornu komisiju i vojsku.


Hotel Riva Petrovac Crna Gora\nHotel Riva je potpuno nov hotel 4 zvezdice u Petrovcu, otvoren sredinom 2017. godine. Hotel Riva se nalazi na samoj obali prekrasne petrovačke rive i omogućava udoban odmor i boravak gostima koji žele visok kvalitet usluge u nezaboravno lepom jadranskom ambijentu. Hotel Rivu odlikuje luksuzno uređenje, prijatni sadržaji, ljubazno osoblje i veličanstvena morska panorama ostrva ispred Petrovca – Katić i Sveta nedelja, kao i vegetacijom bogato prirodno okruženje. Ispred Petrovca se nalaze ostrva Katič i Sveta Neđelja sa istoimenom crkvicom, koja je prema jednom od predanja sagrađena od priloga mornara, a prema drugom da ju je sagradio grčki moreplovac, koji je na ostrvu našao spas posle brodoloma. Crkva je rustičnog izgleda, manjih dimenzija i jednostavne arhitekture i predstavlja veoma zanimljivu znamenitost i ukras zaliva u Petrovcu. Od Petrovca preko skadarskog jezera vodi glavna magistrala do Podgorice, glavnog grada Crne Gore. Ime Petrovac na moru datira iz perioda posle prvog svetskog rata, do kada se naselje zvalo Lastva, po tvrđavi iz 16. veka. Mesto Lastva spominje se još u doba kralja Milutina, 1307. godine. U Petrovcu su otkriveni mozaici iz rimskog perioda, na osnovu čega se predpostavlja da je još tada naselje imalo svoj oblik i oko 400 stanovnika. U 16. veku je Petrovac imao i sanitetsku ustanovu “Lazaret” koja je služila kao karantin za bolesnike u vreme velikih epidemija.\nHotel Riva Petrovac poseduje 32 dvokrevetne sobe vrhunskog dizajna i 2 predsednička apartmana, sopstvenu plažu, lobby bar, dečju igraonicu i a la carte restoran koji pruža predivan pogled na Restoran Riva. U okviru hotela Riva je internacionalni a la cart restoran sa terasom Riva, na samom šetalistu, tik pored plaže. To je jedini restoran na centralnom delu petrovačke plaže koji se nalazi uz plažu. Restoran Riva je jedan od najboljih primera bogate gastronomske ponude Budvanske rivijere. Uz klasičnu kuhinju, ovde se gostima nudi obilje svežih morskih plodova, školjki, škampi, riba i jastoga. Pored ribljih i mesnih specijaliteta u restoranu Riva gostima je na raspolaganju veliki izbor pića, paste i rižota. Karta pića obuhvata veliki izbor šampanjaca, domaćih i internacionalnih vina, do aperitiva i žestokih pića, sa više od 120 vinskih i 80 etiketa destilata.\nSve sobe Hotela Riva Petrovac su luksuzno opremljene modernim sadržajima u skladu sa visokim standardima hotelijerstva. Standard soba – atrium ima king size krevete dimenzija 180 x 210 ili Twin krevete 90 x 210 cm, pomoćni ležaj za dete do 12 godina, kupatilo sa tuš kabinom, centralnu klimatizaciju, sistem “pametna soba” (Smart room), satelitske programe, LCD TV, mini bar, bežični internet u svim javnim prostorima. Standard sobe Hotela Riva Petrovac imaju pogled na vrt i obuhvataju king size krevete dimenzija 180 x 210 cm, pmoćni ležaj za dete do 12 godina, maksimalni kapacitet 2 odraslih + 1 dete do 12 godina, kupatilo sa tuš kabinom, kozmetičko ogledalo, centralnu klimatizaciju, sistem “Pametne sobe” (Smart room), LCD TV sa satelitskim programima, mini bar, bežični internet. Junior soba pogled more Hotela Riva ima maksimalni kapacitet 2 odrasle osobe i opremljena je udobnim krevetima dimenzija 160 x 200 cm, kupatilom sa tuš kabinom, centralnom klimatizacijom, sistemom “Pametna soba” (Smart room), LCD TV sa satelitskim programima, minibarom i bežičnim internetom. Superior soba pogled more Hotela Riva u Petrovcu ima king size krevet dimenzija 180 x 210, pomoćni ležaj za dete do 12 godina i maksimalni kapacitet 2 odraslih + 1 dete do 12 godina, kao i kupatilo sa tuš kabinom, centralnu klimatizaciju, sistem “Pametna soba” (Smart room), LCD TV sa satelitskim programima, minibar i bežični internet. Deluxe suite pogled more Hotela Riva u Petrovcu obuhvata 2 spavace sobe, king size krevete dimenzija 180×210 cm, pomoćni ležaj za odraslu osobu u dnevnoj sobi, pomoćni ležaj za dete do 12 godina, kupatilo sa tuš kabinom, centralnu klimatizaciju, sistem “Pametna soba” (Smart room), LCD TV sa satelitskim programima, minibar i bežični internet. President apartman Hotela Riva ima 2 spavaće sobe, king size krevet dimenzija 180 x 210 cm, twin krevete dimenzija 190×210 cm, pomoćni ležaj za dete do 12 godina, pomoćni ležaj za odraslu osobu u dnevnoj sobi, kupatilo sa tuš kabinom, centralnu klimatizaciju, sistem “Pametna soba” (Smart room), LCD TV sa satelitskim programima, kuhinju, minibar i bežični internet, 2 terase veličine 30 i 25 m2, jacuzzi na terasi sa nezaboravnim pogledom na more.\nGostima koji borave u Hotelu Riva Petrovac su na raspolaganju usluge noćenja sa doručkom – bogat i raznovrstan buffet, od svežih namirnica iz lokalne proizvodnje. Hotel Riva Petrovac ima sopstvenu peščanu plažu, 10 metara od hotela, sa plažnim mobilijarom po posebnim cenama.


Drecun: Od sporazuma korist će imati prvenstveno Srbi na severu KiM - Kosovo Online\nDrecun: Od sporazuma korist će imati prvenstveno Srbi na severu KiM\n21. Jun 2022. • 20:32\nPredsednik skupštinskog Odbora za KiM Milovan Drecun ocenio je da je danas postignut sporazum o energetici u Briselu, ukoliko ga primeni Priština, "dobar za srpski narod na severu KiM i da pokazuje da treba nastaviti dalje u realizaciji Briselskog sporazuma", prenosi RTV.\nDrecun za Tanjug kaže da će od ovog sporazuma prevashodno koristi imati srpski narod na severu Kosova jer se, kako pojašnjava, "sporazum o formiranju kompanije ćerke srpskog EPS-a "Elektrosever" odnosi na sever KiM i četiri opštine u pokrajini".\n"Dobiće sigurnost u snabdevanju, struju iz centralne Srbije, dobiće obnovu elektromreže da ne bi bilo pada napona, 'Elektrosever' će naplaćivati tu struju, izbeći ćemo opasnost da Priština preuzima jednostrane nasilne akcije da natera Srbe da plaćaju struju 'Kostu' i imamo potvrdu od Kurtija, odnosno od njegove delegacije da Briselski sporazum nije baš tako mrtav kao što je on govorio", kaže Drecun.\n"Srpski narod neće zavisiti od dobre volje Prištine kada je u pitanju snabdevanje električnom energijom", kaže Drecun.\nPojasnio je i da do sada na severu narod nije plaćao struju zbog odbijanja Prištine da realizuje aranžman iz 2013. koji se odnosi na energetiku i kaže da su iz "fondova vlade Kosova plaćali potrošenu struju na severu Kosova jer su hteli jednostranim akcijama i nepostizanjem dogovora sa Beogradom da preuzmu celu elektromrežu na severu pokrajine, da oni preuzmu snabdevanje i naplatu".\n"Sada je to onemogućeno, naša kompanija će obavljati taj posao", navodi Drecun.\nNema naplaćivanja struje retroaktivno\nIstiče da neće biti retroaktivnog plaćanja struje i pojašnjava da kada "Elektrosever" dobije licencu, doći će se u nultu situaciju.\n"Od trenutka kada dobije licencu i počne sa radom, tada će se sklapati ugovori sa potrošačima i tada će početi očitavanje strujomera. Od tog trenutka će se meriti koliko će potrošači potrošati i toliko će platiti. Priče o tome da će se retroaktivno plaćati struja su izmišljotina i služe tome da se zastraše ljudi i da se manipuliše javnošću. Niko neće naplaćivati struju retroaktivno", izričit je Drecun.\nSamo u slučaju da Elektrosever ne može da popravi neki kvar ili da održava mrežu, onda bi, kako je naveo Drecun, Priština preko "Kosta" učestvovala u popravci ili održavanju mreže.\n"Ali, to se neće desiti jer će Elektrosever uvek moći to da uradi", dodaje.\nPod znakom pitanja hoće li ovo Priština ispoštovati do kraja\nPretpostavlja da će u narednih 100 dana, pogotovu sada kada premijer Aljbin Kurti vidi negativne reakcije u albanskoj javnosti jer su ga svi redom osudili zato što ovaj dogovor pokazuje prisustvo Srbije na Kosovu, Priština pokušati da raznim smicalicama onemogući implementaciju.\n"Ako ovaj dogovor bude implementiran, on je jako dobar za srpski narod na severu Kosova i pokazuje da treba nastaviti dalje u realizaciji Briselskog sporazuma", kaže Drecun.\n"Da li je neko uticao sa strane, to je za sada skriveno, ali mislim da Priština smatra da će moći nekako da se domogne preko ovog sporazuma vlasništva nad energetskom infrastrukturom na severu Kosova, što je pogrešna računica", dodaje.\n"Ovo je dobar dogovor pod uslovom da bude realizovan od strane Prištine i vodi korak bliže ka sastanku predsednika Aleksandra Vučića i Aljbina Kurtija. Mislim da bi bilo dobro da dođe do tog sastanka", kaže Drecun.\n"Vučić izuzetno dobro poznaje celokupnu problematiku jer je učestvovao u svemu tome, a Kurti to ne zna i kada ne poznaje dovoljno problematiku ne može da bude ravnopravan sagovornik predsedniku Vučiću", navodi Drecun.\nMilovan Drecun Briselski sporazum Srbija Kosovo\nPetković: Lično ću sa našim narodom pratiti primenu sporazuma\nDirektor Kancelarije za Kosovo i Metohiju i glavni pregovarač srpske strane u dijalogu Petar Petković kazao je da će lično na terenu nadgledati primenu postignutog sporazuma o energetici.\nOsmani: Napredak koji je danas postignut u dijalogu Kosova i Srbije od ključnog značaja\nAbdidžiku: Kurti treba da kaže da li dogovor o energetici legalizuje uticaj Srbije na Kosovu


Putin i Vučić razgovarali o energentima i trgovinskoj razmeni\nPredsednik Rusije Vladimir Putin i predsednik Srbije Aleksandar Vučić u Beogradu, 17. januara 2019.\nPredsednik Rusije Vladimir Putin je u telefonskom razgovoru 6. aprila čestitao predsedniku Srbije Aleksandru Vučiću pobedu na predsedničkim izborima i osvajanje najviše glasova vladajuće Sprske napredne stranke (SNS) na parlamentarnim izborima.\nKako stoji u saopštenju na sajtu predsednika Srbije, Putin je Vučiću poželeo "sreću i uspeh na odgovornoj dužnosti šefa države i napredak Srbije u narednih pet godina, uz uverenje da će Srbija i Rusija sačuvati istinski prijateljske odnose".\nPredsednik Vučić zahvalio je na čestitkama i ponovio ono što je izjavio u noći nakon izbora, da će Republika Srbija nastaviti da vodi politiku evropskog puta, uz očuvanje svojih tradicionalnih prijateljskih odnosa sa Rusijom.\nU saopštenju se navodi da su dvojica predsednika analizirali ekonomsku situaciju i bilateralne odnose u sferi energetike i trgovinske razmene.\n"Predsednik Vučić je upoznao predsednika Putina sa teškoćama sa kojima se Srbija suočava prilikom uvoza sirove nafte i izrazio uverenje da će rukovodstva Gaspromnjefta i Republike Srbije, kao i partneri iz EU, naći izlaz iz takve situacije", navodi kancelarija predsednika Srbije.\nSrbija u pregovorima sa EU kako bi izbegla nestašicu nafte\nVučić i Putin su konstatovali da dugogodišnji ugovor za gas, koji je imala Srbija, ističe 31. maja tekuće godine, te da je neophodno u najkraćem vremenskom periodu pokrenuti razgovore o ceni, količinama i drugim uslovima nabavke ovog energenta.\nNa kraju, kako stoji u saopštenju, predsednik Putin je informisao predsednika Vučića o događajima u Ukrajini i razlozima za, kako je rekao, pokretanje "operacije u Ukrajini", a predsednik Vučić se pozvao na "Putinu poznate stavove Srbije i zaključke Saveta za nacionalnu bezbednost, izrazivši nadu da će se sukob u Ukrajini okončati u najkraćem periodu".\nNakon isteka dugoročnog sporazuma o isporukama gasa, predsednik Srbije Aleksandar Vučić je u novembru prošle godine, u Moskvi sa predsednikom Rusije Vladimirom Putinom dogovorio da cena gasa za Srbiju neće biti promenjena, odnosno da će biti ograničena na 270 dolara za hiljadu kubnih metara do maja 2022.\nU međuvremenu, Rusija je 24. februara izvršila invaziju na Ukrajinu, a Evropska unija uvela niz sankcija prema Rusiji koje pogađaju direktno ruski, a indirektno i srpski energetski sektor.\nNa osnovu zaključaka sa Saveta za nacionalnu bezbednost, Srbija se na sednici Generalne skupštine UN-a 2. marta pridružila osudi invazije Rusije na Ukrajinu, ali nije uvela sankcije Rusiji, i tako ostala neusklađena sa spoljnom politikom EU kada je reč o Rusiji.\nPutin je Vučiću među prvim državnicima čestitao nov predsednički mandat, dan nakon izbora 3. aprila.\nDvojica predsednika su poslednji put telefonski razgovarali 25. decembra 2021, a uživo su se poslednji put sastali 25. novembra iste godine, kada je predsednik Vučić boravio u jednodnevnoj poseti Rusiji.


Tržni Centar Pašino Brdo - Moj Kiosk\n+(381) 065 8282 506\nLokali kao što je ovaj u tržnom centru Pašino Brdo predstavljaju format prodaje koji je nastao kao odgovor na savremene potrebe kupaca u Srbiji, a po ugledu za svetski prihvaćen koncept „ugodne kupovine“ (Convenience Shops) obezbeđujući širok asortiman svakodnevno potrebnih proizvoda koji su prisutni na jednom mestu, u savremenom ambijentu sa ljubaznim osobljem. Shopovi se nalaze na veoma frekventnim lokacijama, sa prodajnim prostorom od 15 do 70m2, čime se obezbedjuje širok asortiman i veća preglednost artikala na namenski dizajniranim policama, uz optimalne uslove za čuvanje robe.\nEfikasna i jednostavna kupovinaje prilagođena brzom načinu života savremenog čoveka obezbeđujući plaćanje platnim karticama, čime potrošač dodatno uživa u praktičnosti impulsne kupovine u zatvorenom prostoru.\nBrand MOJ KIOSK\nNastao formiranjem grupacije Centro Štampa Holding i integracijom poslovnih sistema Štampa Sistem i Futura Plus tokom 2011. godine, teži da kroz organizaciona, tehnološka i tehnička unapređenja uobliči novi poslovni identitet moderne kompanije spremne da svojim potrošačima, partnerima i zaposlenima ponudi jedinstveno i nezamenljivo iskustvo kupovine.\nMOJ KIOSK je permanentno orijentisan ka unapređenju ovog prodajnog formata kroz inovacije u svim aspektima poslovanja, u skladu sa poštovanjem poslovne ektike, društvenih normi i naših korporativnih vrednosti.


Privrednici u Brčkom i dalje gomilaju dug prema Fondu PIO RS\nPrije četiri godine dvije Vlade dogovorile su metode naplate nagomilanog duga za doprinose, a on se do danas dodatno nagomilao za milion maraka.\nSporazmum Vlade Srpske i Brčko distrikta potpisan na današnji dan 2014.godine ne daje očekivane efekte, jer poslodavci u Brčkom očigledno i dalje pronalaze načine da izbjegnu plaćanje doprinosa.\n"Zbog same prirode posla i ovih naših nadležnlsti mjesnih i stvarnih, pojedini poreski obveznici i to veliki broj njih, vrši izbjegavanje plaćanja ove obaveze samo zbog toga što zna da je to takva situacija u kojoj Poreska uprava ne može prinudnim putem izvršiti pljenidbu novčanih sredstava i drugih nekih dobara da bi se izvršila naplata ove vrste doprinosa. Ali da možemo kažnjavati možemo", kaže Miodrag Trifković, direktor Poreske uprave Brčko Distrikta.\n"Možemo da kažemo da je zaustavljen veliki i brz rast neplaćenih doprinosa i sad uglavnom imamo da se na godišnjem nivou naplati ono što je za tu godinu. Međutuim vidite da prostora ima i da je 17 miliona i 600 hiljada za današnje prilike ogroman novac i da bi poželjnije i bolje bilo da može i to da se naplati", navodi Mladen Milić, direktor Fonda PIO.\nJedan od razloga je i taj što poslodavci bježe od plaćanja poreza, pa je i broj registrovanih firmi u Brčkom veći od projseka. Uz sve to Distrikt već godinama izbjegava da uvede fiskalizaicju, pa se i plaćanje PDV_a teško kontroliše. Zbog toga su entitetske privredne komore više puta upozorile, da im brčanski privrednici prave nelojalnu konkurenciju.


Rusija za dijalog Kosova i Srbije – BiGportal.ba\nRusija za dijalog Kosova i Srbije\nMinistar spoljnih poslova Srbije Ivica Dačić i ministar inostranih poslova Rusije Sergej Lavrov zaključili su da bi uspješno i održivo okončanje dijaloga Beograda i Prištine učvrstilo stabilnost regiona.\nNa sastanku održanom u Banjaluci, Lavrov je rekao da kosovski Albanci već godinama ne ispunjavaju sporazume sa Srbijom postignute uz posredovanje EU, uprkos konstruktivnom stavu Beograda, naglasivši da EU mora da utiče na Kosovo.\nOn je ponovio da Rusija podržava dijalog Kosova i Srbije, uz neophodnost poštovanja Rezulucije 1244 Savjeta bezbjednost UN, saopšteno je iz Ministarstva spoljnih poslova Srbije.\nLavrov je prenio Dačiću da Moskva snažno podržava Dejtonski sporazum, teritorijalni integritet i suverenitet BiH, ravnopravnost tri naroda, kao i ustavne nadležnosti dva entiteta u BiH.\nOn je istakao da je Rusija uvijek imala konstruktivnu saradnju s EU i SAD u vezi s pitanjima na Balkanu i ne vidi razlog da se tako ne nastavi, a ne da se samo jedna od tih strana miješa u rješavanje pitanja u regionu.\nDačić je informisao Lavrova o toku dijaloga Beograda i Prištine, te ponovio stav Beograda da bez Ruske Federacije ne može biti dugoročnog i održivog rješenja za Kosovo i Metohiju.\nDačić i Lavrov su ocijenili da nivo povjerenja i visoka dinamika rusko-srpskih kontakata pokazuju da se odnosi dvije zemlje kontinuirano i produktivno razvijaju.\nDva ministra su se saglasila da odnosi Moskve i Beograda napreduju na svakom polju i ocijenila da su međusobni odnosi dostigli veoma visok nivo strateškog partnerstva.\nNa sastanku u Banjaluci dvojica ministara razgovarala su i o međusobnoj podršci u međunarodnim organizacijama i pripremama za sastanak međuvladine komisije, koji je zakazan za oktobar.


Postoje brojni preparati za negu kože na tržištu. Međutim, kako uzroka akni ima više, nije svaka vrsta tretmana pogodna za svaku osobu. Zbog toga se sve više okrećemo prirodnim i organskim preparatima, kao što je i aromaterapija Rezultati istraživanja pokazuju da je koža živi organ koji treba tretirati i spolja i iznutra! Ovo sistemsko delovanje je osnovni i najčešće prvi ... Opširnije »\nMasaža toplom čokoladom nije samo prijatan, već i zdravstveno koristan tretman jer se istovremeno stimuliše više čula. Čokolada, osim što divno miriše, relaksirajuće deluje na psihu, smanjuje napetost i stres Pored opuštanja tela i smirivanja uma neverovatan miris čokolade budi sva naša čula. Nežna stimulacija energetskih tačaka smanjuje napetost i stres, a miris čokolade daje prijatan osećaj relaksacije, opušta i ... Opširnije »


General Draža Mihailovich: Istina o streljanju Draže pitanje trenutka / BLIC Online / September 17, 2010\nIstina o streljanju Draže pitanje trenutka / BLIC Online / September 17, 2010\nBritanci otkrili tajni dokument\nPred Višim sudom u Beogradu juče je počeo postupak za rehabilitaciju komandanta Jugoslovenske vojske u otadžbini generala Dragoljuba Draže Mihailovića koji je streljan 17. jula 1946. kojeg je Vojni sud proglasio krivim za izdaju i ratne zločine.\nSudnica je juče bila premala da primi sve zainteresovane građane\nAdvokat Zoran Živanović rekao je da podnosioci zahteva, koje zastupa, ostaju pri navodima i istakao da je Mihailović bio osuđen na smrt i pre suđenja i da mu nije dato pravo na odbranu.\nZahtev za rehabilitaciju podneli su njegov unuk Vojislav Mihailović, koji nije prisustvovao ročištu, Srpska liberalna stranka i jedan broj udruženja političkih zatvorenika i pripadnika Jugoslovenske vojske u otadžbini.\nKosta Čavoški je obrazložio razloge za poništavanje presude koje sud prvo treba da utvrdi i rekao da je Mihailoviću suđeno u prvom stepenu koji je bio istovremeno i poslednji stepen, da nije imao pravo na žalbu, slobodnu komunikaciju sa advokatom, niti uvid u spise predmeta i dokaze.\nPredsednik veća Aleksandar Ivanović saopštio je da će naknadno o odlučiti o zahtevu borca Narodnooslobodilačke vojske Rista Vukovića, koji je preko svog advokata, juče zatražio da učestvuje u postupku tvrdeći da ima saznanja o postupanju četničkih jedinica po ličnim naređenjima Mihailovića.\nPredlagači zahteva odbacili su takvu mogućnost navodeći da zakon nije predvideo da postupak rehabilitacije ima dve stranke, jer nije reč o obnovi postupka i da bi uvođenje svakog zainteresovanog lica, odužilo postupak unedogled.\nOvim zakonom uređuje se rehabilitacija lica koja su bez sudske ili administrativne odluke, ili takom odlukom, iz političkih ili ideoloških razloga, lišeni života, slobode ili nekih drugih prava. U zahtevu za rehabilitaciju se navodi da taj postupak nije obnova administrativnog ili sudskog postupka, već potpuno zaseban postupak. Njime podnosilac zahteva želi da pokaže da je Komunistička partija Jugoslavije imala političke ili ideološke razloge da liši života generala Mihailovića i da su suđenje i presuda bili samo forma u kojoj je izražena ranije doneta odluka.\nSudija Ivanović rekao je i da će se od nadležne državne Komisije zatražiti da sudu dostavi prevod dokumenata britanskog ministarstva inostranih poslova o suđenju Mihailoviću, sa kojima je podnosilac zahteva nedavno upoznat.\nNastavak suđenja zakazan je za 29 oktobar.


ČEPURIN: Rusija će učiniti sve da Srbiji isporuči gas\nČEPURIN: Rusija će učiniti sve da Srbiji isporuči gas\nRusija će ispuniti sve svoje obaveze u pogledu snabdevanja Srbije gasom ove zime, izjavio je danas ambasador Rusije u Srbiji Aleksandar Čepurin, koji je okrivio Evopsku uniju za obustavu projekta Južni tok.\n„Rusija će uraditi sve, kako ne bi bilo nikakvih komplikacija sa isporukama gasa Srbiji“, rekao je Čepurin novinarima u Beogradu.\nOn je napomenuo da se sada gas isporučuje u skladu sa radnim planom, da je skladište gasa Banat dvor napunjeno i dodao da će i u budućnosti biti „odgovarajućih ugovora“ u vezi sa dostavom gasa u to skladište.\n„Zapad i Brisel su potkopali Južni tok. Čemu takva nervoza sada i zašto se prebacuje krivica na Rusiju“, upitao je ruski ambasador.\nOn je istakao da, „kako je ruski gasni gigant Gasprom činio sve više ustupaka, tako mu je sve više uslova postavljano u vezi Južnog toka.“\n„Rusija je stalno stavljana u situaciju da traži i moli, ali i da i plaća i moli,“ rekao je Čepurin i naglasio da su se „stalno menjla pravila protiv Gasproma i to u njihovu korist“.\n„Rusija je strpljivo čekala i oktobar i novembar, a prošao je i 1. decembar, a saglasnost iz Bugarske nije stigla. Ne znam da li je to Bugarska sama odlučila, da li je to Brisel odlučio ili neko van Brisela“, upitao je Čepurin.\n„Ne treba da se uvlačimo u spekulacije koje su izmišljene i predstavljaju pokušaj jeftine propagande, a samo sa ciljem da se nanese šteta Srbiji“, rekao je Čepurin i dodao da Rusija nema u svojoj tradiciji praksu da nekoga kompromituje i radi na nečiju šstetu.\nNa pitanje kome bi Srbija i druge zemlje učesnice u projektu Južni tok trebalo da se obrate za nadoknadu štete, Čepurin je, uz osmeh, rekao „obratite se EU“.\n„Gasprom je sve platio o svom trošku i predsednik Putin je predložio da EU plati nadoknadu štete, ali ja mislim da je to jako teško,“ rekao je ozbiljnim tonom Čepurin i dodao da će se Rusija i Srbija dogovoriti „na prijateljski način“.\ntreba hladne glave sacekati odluku rusije ona nas nece ostaviti na cedilu